Slovačka policija zbog rada na crno deportovala 24 radnika iz Srbije | Insajder\nSlovačka policija zbog rada na crno deportovala 24 radnika iz Srbije\nFoto: https://pixabay.com / Slovačka\n"Zbog kršenja propisa o boravku i rada na crno 24 državljana Srbije su proterani, administrativno, bez zabrane ponovnog ulaska u zemlju, a dat im je rok od 30 dana da napuste Slovačku", rekao je danas portparol slovačke policije Denis Balogov.\nSlovački parlament usvojio je ovog meseca izmene propisa kojima će se olakšati zapošljavanje srpskih i radnika iz trećih zemalja u četiri regiona Slovačke gde je nezaposlenost ispod pet odsto i gde fabrike na domaćem tržištu ne mogu da nadju dovoljno ljudi.\nU fabrici udeo "gastarbajtera" neće smeti da predje 30 odsto zaposlenih, a fabrike su dužne da ih zaposle po istim uslovima i uz istu platu kao i slovačke radnike.\nKako prolaze srpski radnici u Slovačkoj – potpiši ili idi\nPodsetimo, sredinom oktobra prošle godine 23 građana Srbije deportovani su zbog navodnog nelegalnog rada i boravka u toj zemlji.\nIako ovo postaje sve češća pojava, nadležne institucije nemaju adekvatan odgovor.\nPogledajte intervju koji je Insajder radio sa jednom od srpskih državljanki koje su boravile u Slovačkoj.


Niška televizija » Održana svečana sednica Vlade Srbije u niškoj Banovini (VIDEO)\nObjavljeno 28.07.2014. 21:24\nVlada Srbije zasedala je danas u Nišu, gde je smenila direktore sedam javnih preduzeća u zemlji. Premijer Aleksandar Vučić rekao je da je njihovo razrešenje početak promena u tom sektoru, te da će na kraju tog procesa oko 70 odsto menadžmenta u tim preduzećima biti promenjeno. ,,Negde ćemo birati vršioce dužnosti već ovih dana, negde ćemo menjati samo direktore, a negde i nadzorne odbore, ali u svim tim preduzećima biće raspisani javni konkursi i biraće se ljudi koji su stručni i najbolji u pojedinim oblastima“, rekao je Vučić u Nišu, gde je predsedavao sednicom Vlade povodom stote godišnjice od kako je Nikoli Pašiću, čija je Vlada bila izmestena u Niš, iz Beča stigla depeša kojom je Austrougarska objavila rat Kraljevini Srbiji. Vučić je danas u Nišu najavio posebne podsticaje za one koji se odluče da pokrenu sopstveni biznis u pet okruga juga Srbije.\nNa svečanoj sednici Vlade Srbije u niškoj Banovini, razrešeni su direktori Železnica Srbije, aerodroma „Nikola Tesla“, Diposa, Državne lutrije Srbije, Dunav osiguranja, Direktorata civilnog vazduhoplovstva, kao i direktora Agencije za bezbednost saobraćaja. Ovo je početak, i u EPS-u će biti temeljnih promena, ali ćemo se time baviti u danima pred nama, dodao je premijer i zaključio da Vlada neće bežati od najkrupnijih i najvećih promena jer, kako je rekao na sednici Vlade u Banovini, u svemu što radimo možemo da uspemo samo ako prvo sebe promenimo i zamolimo ljude da to isto učine i da sa nama u tom teškom poslu učestvuju.\n2000. godine, samo u Vladi bilo je 9.500 zaposlenih, a danas ih ima 29.000. Vučić je izjavio da će odmah biti započeta reforma Javne uprave i administracije i da veći deo tog posla mora da počne pre kraja godine. ,,Ne možemo sve zakone odmah da pripremimo“, rekao je Vučić odgovarajući na pitanje novinara kada će početi reforma javne uprave. Dodao je da će u tom periodu biti započeta i reforma javne uprave u lokalnim samoupravama, „koje su još veći problem“. To je jedna od šest ključnih tačaka za reforme, i „jedina koju nismo ni dodirnuli“, zakljucio je premijer. Razlog održavanja sednice Vlade Srbije u Nišu nije samo stota godišnjica od početka Prvog svetskog rata, već, pre svega, to što Vlada Srbije nije beogradska, već srpska vlada.\nPremijer je istakao da će Srbija 2016. godine verovatno biti zemlja sa najvećim rastom u Evropi. Najavio je da će u septembru „Ikarbus“ potpisati više ugovora sa „Mercedesom“.\nVlada će raznim merama stimulisati otvaranje radna mesta, otvaranje malih radnji, kao i razvoj domaće poljoprivrede, rekao je premijer i dodao da će naročita pažnja biti posvećena oživljavanju pet regiona na jugoistoku Srbije. Vučić puno očekuje od otvaranja fabrike ,,Džonson elektrik“ u Nišu, najverovatnije u septembru, ali i od drugih investitora koji će, u narednom periodu, postepeno dolaziti u naš grad.


Vučić Hagu: Gospodo, naučite da poštujete Srbiju\nIzvor: RTS, 11.Feb.2016, 15:33 (ažurirano 02.Apr.2020.)\nPredsednik Vlade Srbije Aleksandar Vučić poručio je Haškom tribunalu da će se razgovori Srbije i Suda u Hagu nastaviti kada svi u Tribunalu nauče da poštuju Republiku Srbiju.\nOdgovarajući na pitanja novinara tokom obilaska gradilišta "Vahali" u Sremskoj Mitrovici, premijer je poručio da je "život gospodina Zdravka Tolimira daleko važniji od svih zahteva Haškog tribunala".\n"I >> Pročitaj celu vest na sajtu RTS << to je ključno pitanje, a ne da li je neko vršio uticaj na svedoke", rekao je Vučić i istakao da neko mora da nam pruži odgovor na pitanje zašto je čovek umro u pritvoru.\nVučićev odgovor Hagu na jučerašnji odnos prema našem predstavniku na suđenju glasi:\n"Gospodo, gospodine Ori, i svi u Haškom tribunalu, naučite da poštujete Republiku Srbiju, a onda ćemo nastaviti razgovore u skladu sa zakonima Srbije."\nPrimetivši da je neshvatljivo da do danas Vlada Srbije nije dobila odgovor na zahtev da se Tolimir pusti na lečenje, a da je on u međuvremenu umro, Vučić je poručio da niko neće ponižavati Srbiju, pa ni Haški tribunal.\nKako je rekao, u slučaju troje radikala koje potražuje Tribunal, reč je o "malim" delima, za koje su predviđene kazne od nekoliko meseci, jer to nisu ratni zločini.\nS druge strane, ističe premijer, onakvo nepoštovanje prema Srbiji koje je iskazano juče, jeste neshvatljivo i nedopustivo.\n"Nacionalne penzije samo onima koji ih zaslužuju"\nPremijer Vučić je, odgovarajući na pitanja novinara, rekao i da nacionalne penzije ostaju, a da će ubuduće postojati mogućnost da se ona dodeljuje samo u slučajevima kad postoji apsolutna saglasnost i sigurnost da je neko zaslužuje.\nIstakao je da će amandmanima biti popravljen Zakon o kulturi, tako da nacionalne penzije ostanu.\nGovoreći o zloupotrebama kojih je ranije bilo, posebno političkih, i kad su nacionalne penzije dobijali neki koji ih nisu zasluživali, Vučić je rekao da će ubuduće princip biti da ih dobiju samo oni koji su zadužili zemlju.\n"A ne da političari, kad su na vlasti, donose odluke da neko treba da dobije penziju jer će pomoći u kampanji ili napraviti neku svoju mrežu, kao što su to ranije radili, već da to treba da bude redak slučaj i da cela nacija u svakom trenutku može da bude saglasna sa takvom odlukom", rekao je Vučić.\nOcenio je da je to normalan, razuman i racionalan pristup.


IZ ZATVORA U.. EVO KOLIKO SUMU NOVCA DOBIJA KRISTIJAN GOLUBOVIĆ AKO BI UČESTVOVAO U ZADRUZI 2\nKristijan Golubović mogao bi nakon izlaska iz zatvora da svoj boravak u spoljnom svetu nastavi u drugoj sezoni rijalitija "Zadruga", koji počinje\nod septembra na "Pinku".\nProdukcija ružičaste televizije navodno pošto-poto želi da se osuđenik koji se, zbog dilovanja droge\ni trgovine oružjem, od marta prošle godine nalazi u požarevačkoj "Zabeli" pridruži ostalim učesnicima, a za to su spremi da mu plate čak i 50.000 evra, piše Kurir. Kristijan Golubović je već pet puta podnosio zahtev za prevremeno puštanje na slobodu, ali mu komisija nije uvažila molbu. S obzirom na to da je odslužio dve trećine kazne u trajanju od četiri godine i četiri meseca, to znači da, prema važećem zakonu, ima pravo da ponovo traži od nadležnih da ga puste s robije.\nU to je upućena i produkcija "Pinkovog" najvažnijeg projekta, pa na sve načine pokušavaju da dođu do Golubovića kako bi ponovo podneo molbu za izlazak.\nGolubović je želeo da bude učesnik i prve sezone Pinkovog rijalitija, ali nadležni tada nisu uslišili njegove želje, pa je ostao iza rešetaka, a sada bi da što pre izađe iz zatvora i da uđe u šou kako bi zaradio novac,\nkao što je bio slučaj kad je uzeo ogromnu svotu novca tokom učešća u "Farmi". On je takođe, nekoliko puta ulazio u "Parove", a bilo mu je dozvoljeno i da se telefonom iz zatvora prepucava s pojedinim učesnicima "Parova", među kojima je bio i Aleksandar Čabarkapa.


Beograd i Priština da nastave dijalog, to je forma rešavanja problema – Vesti iz srbije i sveta\nHome > Vesti > Beograd i Priština da nastave dijalog, to je forma rešavanja problema\nBeograd i Priština da nastave dijalog, to je forma rešavanja problema\nNapomenuo je da administracija predsednika Džozefa Bajdena ohrabruje i američke privatne investicije u Srbiju.\n“Kineske investicije su bile u prednosti jer ih država finansira, ali podržavamo američke investicije u Srbiji”, naveo je Eskobar.\nPozdravio je učešće Vojske Srbije u međunarodnim mirovnim misijama, i ukazao na njenu dobru saradnju sa Nacionalnom gardom Ohaja.\n“Naši odnosi sa Srbijom se popravljaju na račun Rusije”, naglasio je Eskobar.\nNovember 7, 2021 November 7, 2021 014\nDesetine putnika zbog kvara aviona ne mogu da odlete u SAD


Miloš Biković održao svečanu besjedu povodom Dana i 28. rođendana Srpske (video) – Novosti Plus\nDramski umjetnik iz Srbije Miloš Biković prisustvovao je danas u Banjaluci na svečanoj akademiji povodom Dana Republike i 28. rođendana Srpske. Tim povodom Biković je rekao da su borci Republike Srpske učinili podvig dajući svoje živote za slobodu i istinu i doprinijeli vaskrsenju cijelog srpskog naroda.\nvideo – preuzeto sa rtrs\n“Braneći Srpsku, vi ste branili srpstvo, a braneći Kosovo i Metohiju, te Srpsku crkvu u Crnoj Gori ne branimo crkvena zdanja, nego svoj integritet, pravo na život, branimo svoj duh”, rekao je Biković obraćajući se gostima u Banjaluci na svečanoj akademiji povodom obilježavanja Dana Republike.\nOn je rekao i da je skupa bila istorija srpskog naroda, da bi se sada tek tako predala i tek tako zaboravila. “Biti Srbin nikada nije bilo lako, a danas je kao nikada do sada jasno da se srpski narod nalazi na braniku pravoslavlja”, rekao je Biković.\nPrema njegovim riječima, snagu da stoji na braniku pravoslavlja, srpskom narodu daje duh svetosavlja, koji se osim liturgijom njeguje i kulturom. “Kada napustimo duh svetosavlja, mi se gušimo u dekadenciji i primitivizmu i korupciji. Bez tog duha, njegovanog duhovnošću i kulturom, mi kao i da ne ličimo na Srbe. Taj duh nije rezervisan samo za pravoslavne Srbe, nego i za našu braću muslimane, katolike i Jevreje, kao i za sve one koji u miru i ljubavi žele sa nama komad neba”, rekao je Biković.\nBiković je napomenuo da danas svetosavski duh osvjetljava otačastvo koje Srbi nose sa sobom u svim seobama i odlascima, da bi ga sačuvali i da bi mu se mogli vraćati, te obnavljati i njega i sebe. “Ugrađen je taj duh i u temelje Republike Srpske, jer svetosavlje je uporište našeg identiteta”, rekao je Biković.\n“Ako razvijemo platformu i omogućimo tim ljudima da doprinesu svojoj zemlji, te da u njima razvijemo stvaralački i državotvorni duh, upravo to može biti naša prednost u njihovom odlasku. Ono što treba da im pružimo je duševna hrana – kultura”, rekao je Biković.\nSvečana akademija povodom Dana Republike i 28. rođendana Srpske, čiji je ovogodišnji slogan “Za sva vremena”, održala se u banjalučkoj Sportskoj dvorani “Borik”.\n← Poštovanje i ljubav prema Srpskoj pokazali na kreativan i zanimljiv način\n“Orden zastave Republike Srpske sa zlatnim vijencem” za Narodno pozorište RS →


Poseta ambasadora SAD Agenciji za borbu protiv korupcije – Agencija za sprečavanje korupcije\nDirektor Agencije za borbu protiv korupcije Dragan Sikimić sastao se danas sa ambasadorom SAD Kajlom Skotom, kao i predstavnicima Ministarstva pravde SAD Valterom Perkelom i Misije Američke agencije za međunarodni razvoj (USAID) Džefrijem Skarinom.\nAmbasador Skot ukazao je da SAD čvrsto veruju u značaj borbe protiv korupcije, posebno u svetlu evropskih integracija, kao strateškog cilja Republike Srbije. Istakao je i ulogu Agencije u oblasti prevencije i suzbijanja korupcije, kao i važnost koordinacije rada svih nadležnih institucija. Ambasador je naglasio i da će SAD ostati posvećene pružanju podrške Agen\nciji u sprovođenju njenih značajnih nadležnosti u okviru novog USAID projekta “Inicijativa za odgovornu vlast”.\nDirektor Sikimić naveo je da je Agencija ključna institucija u borbi protiv korupcije u Republici Srbiji, kao i da će jačati saradnju sa svim relevantnim institucijama, kako na nacionalnom, tako i na međunarodnom nivou. On se zahvalio i na izuzetnoj saradnji, već ostvarenoj kroz prethodni USAID projekat “Reforma pravosuđa i odgovorna vlast” i izrazio očekivanje da će ona biti nastavljena i u budućnosti.


Lepotica iz Sibira osvojila Mongoliju - 15.10.2016, Sputnik Srbija\nRuskinja Alena Rajeva pobedila je na međunarodnom takmičenju „Lice lepote 2016“ (The Face of Beauty) održanom od 27. septembra do 9. oktobra. Lepotica je u... 15.10.2016, Sputnik Srbija\nvesti, mongolija, društvo\n09:38 15.10.2016 (Osveženo: 02:52 26.08.2021)\n© Foto : Alena RaevaAlena Raeva\n© Foto : Alena RaevaAlena Rajeva\n© Foto : Alena Raeva„U svim etapama imala sam sreće da se plasiram među prvih petnaest“, kaže Alena Rajeva.\n„U svim etapama imala sam sreće da se plasiram među prvih petnaest“, kaže Alena Rajeva.\n© Foto : Alena RaevaNisam postavila sebi cilj da pobedim na ovom takmičenju, putovala sam pre svega da bih videla zemlju, da bih se upoznala s interesantnim ljudima i da bih bila u svetu u kojem se osećam kao riba u vodi.\nNisam postavila sebi cilj da pobedim na ovom takmičenju, putovala sam pre svega da bih videla zemlju, da bih se upoznala s interesantnim ljudima i da bih bila u svetu u kojem se osećam kao riba u vodi.


Nakon lansiranja robusnog investicionog plana u italijanski industrijski sistem, nastavljamo da oblikujemo svoju budućnost modelima koji će se proizvoditi u pogonu u Poljskoj, piše Danas.\nNedavna lansiranja proizvoda koja smo izvršili, zajedno sa onima koje ćemo izvršiti, posebno usmerena na elektrifikaciju, su direktno svedočanstvo toga. S tim u vezi, želim da zahvalim svima koji su – čak i poslednjih nedelja – uključeni u pokretanje proizvodnje Jeep Renegade i Compass 4xe u Melfiju i električnog Nuova Fiat 500 u Mirafjoriju.\nOvi važni modeli deo su tržišta koje je još uvek nestabilno, ali koje se postepeno počinje oporavljati.\nDodaje da novine za brend Jeep nisu završene. Prošle nedelje probno su predstavljeni, putem virtuelne digitalne konferencije za štampu, novi plug-in hibrid Jeep Wrangler 4xe i novi Jeep Grand Wagoneer Concept.\nRadi se o dva vrlo važna modela za brend, koji predstavljaju dalji korak u procesu proširenja asortimana, čak i u premijum segmentima, kao i opredeljenje da se u narednim godinama ponude električne opcije na svim Jeep modelima.\nTakođe je, napominje, sreća što ćemo na putevima imati prva električna vozila Fiat 500.\nSnage koje smo pokazali tokom protekle decenije biće raspoređene još efikasnije kako bismo dovršili naše spajanje sa Grupom Pežo Sitroen, poručio je on zaposlenima.


Srbija: 84 odsto građana protiv članstva u NATO-u\nČlanstvu Srbije u NATO-u protivi se 84 posto građana Srbije, dok bi njih 10 posto podžalo pristupanje toj Alijansi. Ipak, veći procenat ljudi, njih 26 posto, smatra da Srbija može imati koristi od saradnje sa NATO, pokazuje istraživanje Instituta za evropske poslove, koje je povodom 19 godina od NATO intervencije u SRJ, sprovedeno u saradnji sa istraživačkom kućom Ninamedia.\nVećina građana Srbije smatra da je za NATO bombardovanje najviše kriva politika tadašnjeg predsednika SRJ Slobodana Miloševića, ali i da se ono moglo izbeći.\nPrema rezultatima istraživanja, građani visokog i višeg obrazovanja više podržavaju članstvo u NATO. Članstvo najmanje podržavaju Beograđani, više nego duplo manje od građana južne i istočne Srbije.\nKada se radi o konkretnoj saradnji sa NATO i koristima od nje, dve trećine ispitanika je protiv bilo kakve saradnje (66 posto), dok 26 procenata ispitanika podržava saradnju. Porastom stepena obrazovanja raste i broj onih koji smatraju da treba podržati saradnju, te broj više i visoko obrazovanih koji podržavaju saradnju raste do 40 posto, navodi se u istraživanju.\nKada su u pitanju razlozi NATO bombardovanja, najveći broj građana smatra da je za to kriva politika Slobodana Miloševića. Dve trećine građana smatra da se NATO intervencija mogla izbeći, dok petina ima suprotan stav.\nTrećina ispitanika prihvatila bi izvinjenje NATO-a, dok se 62 procenta ne slaže sa time. Mladi su u većoj meri skloni da prihvate izvinjenje od starijih.\nGrađani ocenjuju odnose Srbije i NATO prosečnom dovoljnom ocenom - 2,01.\nIstraživanje je sprovedeno u periodu od 16. do 20. marta 2018. godine na reprezentativnom uzorku od 1 203 ispitanika.\nInstitut za evropske poslove navodi da devetnaest godina od NATO intervencije, koja je počela 24. marta 1999. godine „još nije utvrđena odgovornost političkih elita za politiku devedesetih koja je zloupotrebila državne institucije zarad nacionalističkih težnji i kršila osnovna prava građana“.\n„Državne institucije ni devetnaest godina posle bombardovanja nisu utvrdile čak ni približan broj žrtava bombardovanja. Uz sve kapacitete i resurse teško je poverovati da država nije u mogućnosti da imenom i prezimenom popiše sve žrtve. Žrtvama se manipuliše u dnevno političke svrhe i broj žrtava varira od nekoliko stotina do nekoliko hiljada“, navodi se u saopštenju Instituta za evropske poslove.\nTokom bombardovanja, prema podacima Fonda za humanitarno pravo, za sada jedinim relevantnim izvorom kojim se može raspolagati, imenom i prezimenom potvrđeno da je u NATO napadima život izgubilo ukupno 758 ljudi: 205 civila srpske nacionalnosti, 220 civila albanske nacionalnosti, 28 civila romske i drugih nacionalnoti, 30 pripadnika Oslobodilačke vojske Kosova i 275 pripadnika Vojske Jugoslavije i MUP-a Srbije, navodi Institut za evropske poslove. Na teritoriji Kosova stradalo je 488 ljudi, u Srbiji 260, u Crnoj Gori 10 osoba.


Ekipa “Frizerski salon Milenijum“ pobednik 6. Vidovdanskog turnira – Memorijal Rade Jevtić u Žučkovcu 2011 | Soko zabava\nPobednik 6. Vidovdanskog turnira – Memorijal Rade Jevtić u Žučkovcu 2011 je ekipa “Frizerski salon Milenijum“ koja je u finalu savladala “Bukovik“ sa 5:1…\nZavršen je još jedan Vidovdanski turnir – Memorijal Rade Jevtić, šesti po redu, koji je svake godine sve bolji i bolji, ove godine učešće je uzelo 15 ekipa, od toga dve iz Aleksinca, igrao se dobar fudbal, a i uprkos lošem vremenu turnir je za 5 dana posmatralo preko 2500 ljudi. Prvo mesto osvojila je ekipa “Frizerski salon Milenijum“ koja je u finalu pobedila ekipu “Bukovika“ sa 5:1. Treće mesto osvojila je ekipa “Trebiča“ koja je dobila službenim rezultatom “Doktore“ iz Aleksinca zbog nedolaska pomenute ekipe.\nPre toga u polufinalu sastali su se “Doktori“ i “Frizerski salon Milenijum“ u veoma zanimljivom meču koji je posle regularnog dela završen rezultatom 3:3, a bolji sa penala bila je ekipa “Frizerski salon Milenijum“ koja je pobedila sa 8:7 i plasirala se u finale. Drugi polufinalni duel bio je izmedju ekipa “Trebič“ i “Bukovik“, gde je Bukovik pobedio sa 9:3 i plasirao se u finale.\nEkipa “Frizerski salon Milenijum“ pobednik 6. Vidovdanskog turnira – Memorijal Rade Jevtić u Žučkovcu 2011 je kao nagradu dobila 25.000 dinara, a drugoplasirana ekipa “Bukovika“ 10.000 dinara. Za najboljeg golmana turnira proglašen je Vlada Milićević iz ekipe “Trebič“, najbolji strelac turnira je Vojkan Kuzmanović iz pobedničke ekipe sa 15 postignutih golova koji je ujedno i najbolji igrač turnira.\nTurnir je prošao u najboljem redu i bez incidenata. Čestitamo organizatorima turnira na izvanrednoj organizaciji i želimo im da sledeći 7. po redu bude još bolji.\nПретходни чланакNole: Stižem, čekajte me!Следећи чланакKruševac zatrpan đubretom


Povodom obeležavanja 70. godišnjice Univerzalne deklaracije o ljudskim pravima, u Srbiji će tokom sledeće nedelje, od 3. do 10. decembra, biti organizovane brojne manifestacije na temu različitih ljudskih prava.\nKako su saopštili organizatori, povodom niza događaja koji slave borbu za ljudska prava, javnosti će se u tom periodu obratiti i sami nosioci prava - građani, i to predstavnici osoba sa invaliditetom, zaštitnici životne sredine, starije osobe i volonteri, izbeglice i bivše izbeglice, mladi i transrodne osobe.\nUz podršku Tima UN u Srbiji, Misije OEBS-a, Delegacije Evropske unije i Kancelarije Saveta Evrope u Beogradu, koji se bave najbitnijim pitanjima i grupama u oblasti zaštite ljudskih prava, sama zajednica građana, tj. nosioci prava rukovodiće Nedeljom ljudskih prava i predstaviti svoj rad,dostignuća, kao i primere dobre prakse kada je u pitanju zaštita ljudskih prava.\n"Sedamdeseta godišnjica Univerzalne deklaracije prilika je za sve aktere (međuvladine organizacije, vlade, agencije UN, kompanije, civilno drutvo) da izraze, slave i podstiču podršku ljudskim pravima", kaže se u saopštenju.\nNedelja ljudskih prava počinje 3. decembra, na Međunarodni dan osoba sa invaliditetom, a završava se 10. decembra na Dan ljudskih prava.\n"Glavni ciljevi obeležavanja 70. godinjice od usvajanja Univerzalne deklaracije o ljudskim pravima i propratne kampanje jeste da se ljudi širom Srbije podstaknu na razmišljanje o tome kako svako od nas može doprineti ljudskim pravima, da promoviše primere dobre prakse koji se odnose na uticaj ljudskih prava kao i da dalje traga za nosiocima prava i važnim pokretačkim silama za promenama u zemlji", kaže se u saopštenju.\nUniverzalnu deklaraciju o ljudskim pravima usvojila je Generalna skupština Ujedinjenih nacija u Parizu 10. decembra 1948. godine.\nU Nišu se sutra obeležava 20 godina NATO AGRESIJE\n(FOTO) "WORLD MINDS" U SLIKAMA Šreder u Beograd došao sa suprugom, učesnici isprobavali SIMULATOR LETENJA\nBeograd je danas domaćin simpozijumu "World Minds", na kojem učestvuju neki od najvećih svetskih umova današnjice. Jedan od centralnih događaja na simpozijumu bila je panel diskusija na kojoj su učestvovali predsednik Srbije Aleksandar Vučić i nekadašnji nemački kancelar Gerhard Šreder, koji je na događaj došao u pratnji supruge i Mark Valder, CEO kompanije "Ringier", dok je drugi bilo izlaganje nobelvca Kurta Vitrija.\nŽivimo u uzbudljivim vremenima pred četvrtu industrijsku revoluciju i mislim da Srbija može da bude pobednik u njoj, rekla je srpska premijerka Ana Brnabić na konferenciji "World minds" koja se danas održava u Beogradu.\nU Srbiji se danas očekuje promenjivo oblačno vreme, ponegde sa kišom, dok će poslepodne biti kratkotrajnih pljuskova, praćenih grmljavinom, uglavnom u brdsko-planinskim predelima.


Opasnost od odrona, magla na području Subotice\nNa putevima kroz stenske useke i klisure, a posebno u poplavljenim područjima, i dalje je prisutna opasnost od odrona, saopštio je jutros AMSS, napominjući da magla smanjuje vidljivost na području Subotice i na autoputu ka Novom Sadu.\nVozači i danas mogu nailaziti na mestimično mokre kolovoze i povremene pljuskove koji donose otežano odvijanje saobraćaja sa čestim zastojima i kraćim prekidima.\nNa autoputu ka Novom Sadu na pojedinim deonicama vidljivost je smanjena na oko 100 m, a može je biti i na putevima u zapadnim, centralnim i jugoistočnim krajevima Srbije.\nNa deonici Lis - Kravarica na putu Arilje - Guča, na snazi je obustava saobraćaja zbog oštećenog mosta.\nNormalizovan je saobraćaj na deonici Ugljarevo - Velika Drenova, u naseljenom mestu Lozna - nakon izlivanja lokalnog potok.\nNa delu državnog puta Kragujevac - Kraljevo, deonica Ravni Gaj - Vitanovac, u naselju Guburevac, izmenjen režim saobraćaja zbog oštećenja trupa puta na desnoj kolovoznoj traci izazvanog dejstvom bujičnih voda. Saobraćaj se odvija naizmeničnim propuštanjem vozila, regulisan privremenom saobraćajnom signalizacijom, a slično je i na putu izmedju Ribarske banje i Prokuplja kod mesta Gornja Stražava.\nPrema poslednjim informacijma Uprave granične policije, teretna vozila na graničnom prelazu Horgoš, na izlazu iz zemlje, čekaju sedam sati, a na Kelebiji četiri sata.\nNa putničkim terminalima nema zadržavanja.\nAMSS: Vozači oprez, opasnost od odrona\nAMSS: Oprez zbog najavljene kiše i mogućeg odrona\nSrpski i albanski analitičari: Daleko od konačnog dogovora


FoNet portal :: Pretraga / tagId=31027 / position=1\nKompanija Rio Tinto izuzetno je zabrinuta zbog izjave premijerke Republike Srbije Ane Brnabić da je ukinut prostorni plan za Projekat "Jadar", kao i da se poništavaju svi upravni akti u vezi sa projektom.\nAdvokatska kancelarija Tomanović izrazila je danas zabrinutost zbog stava Višeg tužilaštva u Beogradu da ne treba krivično goniti, niti preduzimati istražne radnje protiv stranih državljana iz velikih svetskih aviokompanija i pored toga što je pravosnažnom presudom Višeg suda utvrđeno diskriminatorsko postupanje prema dr Marku Lensu.\nNeke stvari su neprihvatljive\nNa pregovorima Sjedinjenih Američkih Država i Rusije 10. januara diskutovaće se o zabrinutostima obe strane, izjavio je portparol Stejt departmenta Ned Prajs i istakao da će neke stvari u ruskim predlozima o garancijama bezbednosti biti neprihvatljive.\nZabrinuti zbog Dodika i Rusije\nVelika Britanija je veoma zabrinuta zbog onoga što radi srpski član Predsedništva BiH Milorad Dodik, kao i zbog ruskog uticaja u tom regionu, izjavila je danasbritanska ministarka spoljnih poslova Elizabet Tras, odgovarajući na pitanje novinara "Ekonomista" šta se htelo postići imenovanjem Stjuarta Piča za specijalnog izaslanika za Zapadni Balkan.\nBajden zabrinut zbog Ukrajine\nPredsednik Sjedinjenih Američkih Država Džozef Bajden održao je zaštićeni video razgovor sa ruskim predsednikom Vladimirom Putinom o nizu pitanja rusko-američke agende, saopštila je Bela kuća.


Mijailoviću ukinuta osuđujuća presuda za Akvapark na Adi – Studio B\nMijailoviću ukinuta osuđujuća presuda za Akvapark na Adi Tanjug\nObjavljeno: 19.05.2017. 17:02 Izmenjeno: 19.05.2017. 17:04\n„Navedenim članom je propisano da je investitor lice za čije potrebe se gradi objekat i na čije ime glasi građevinska dozvola, pa ostaje nejasno da li se građenje na spornoj parceli vrši za potrebe okrivljenog odnosno preduzeća „N“ ili za potrebe JP „Ada Ciganlija“, naveo je sud u obralzozenju odluke o ukidanju prvostepene presude.\nApelacioni sud je ukazao da iz ugovora o zakupu sa Mijailovićem i Aneksa ugovora proizlazi da JP ĆAda Ciganlija“ njemu ustupa u viđenom stanju 4000 m2 na rok od 10 godina.\nSledom iznetog, Mijailović građenjem objekta dobija pravo korišćenja i obavezu plaćanja zakupa na rok od 10 godina, a JP „Ada Ciganlija“ kao zakupodavac nakon isteka navedenog roka ulazi u posed, što implicira da bi sporni objekti kada se izgrade bili sve vreme u vlasništvu JP „Ada Ciganlija“.\n„Zaključak da je okrivljeni investitor prvostepeni sud ne može temeljiti samo na nesporno utvrđenoj činjenici da je okrivljeni finansijer radova“, naglasio je Apelacioni sud.\nOn je tokom suđenja negirao krivicu tvrdeći da mu je posao potpuno legalan.


Njemački ekonomisti za opciju bankrota članica eurozone – Bankar.me\nNjemački ekonomisti za opciju bankrota članica eurozone\nJuly 28, 2015 MAKRO, PLANETA, SVE VIJESTI Leave a comment\nNezavisni ekonomski savjetnici njemačke vlade se zalažu za uspostavljanje mehanizma za rješavanje problema nesolventnih članica eurozone koji bi spriječio izbijanje budućih kriza i omogućio članicama da, u krajnjem slučaju, napuste blok jedinstvene valute, prenosi britanska agencija Rojters.\nU specijalnom izvještaju, pet njemačkih stručnjaka poznatijih kao „mudraci“, navode da je grčka dužnička kriza ukazala na hitnost potrebe za dodatnim reformama kako bi evrozona postala stabilnija.\nZa hvatanje u koštac sa krizom u eurozoni je, pored mjera kao što je jačanje evropske bankarske unije, potreban i mehanizam koji bi rješavao problem nesolventnih država, ocijenjuju njemački ekonomisti.\n„Kako bismo osigurali jedinstvo monetarne unije, moramo prihvatiti činjenicu da glasači u zemljama-kreditorima nisu spremni da trajno finansiraju zemlje-dužnike“, izjavio je predsjednik Savjeta njemačkih ekonomskih stručnjaka, Kristof Šmit.\nMehanizam za spasavanje nesolventnih država bi, kako tvrde njemački stručnjaci, primorao kreditore da snose gubitke u slučaju bankrota države, dok bi mogućnost izlaska članice iz eurozone trebalo da ostane „na stolu“, ali samo kao posljednja varijanta.\n„Konstantno nekooperativna članica ne bi trebalo da ugrožava postojanje eura“, navodi se u izvještaju savjeta, i upozorava protiv osnivanja ministarstva finansija eurozone, jedinstvene evropske šeme za osiguranje nezaposlenih ili kreiranja ekonomske vlade eurozone.\nPOJMOVIbudžetski deficit eurozone eurozona eurozoni ministar finansija eurozone\nPrevious Ove elemente treba da sadrži dobar život\nSljedeći Telekom Austrija zainteresovan za Telekom Srbije


Nobelova Nagrada 2012 - Hemija | Svet Nauke\nHome > Vesti > Nobelova nagrada 2012 – hemija\nNobelova nagrada 2012 – hemija\nSvet nauke 10.10.2012.2012-10-10T21:10:14+02:002012-10-10T21:10:14+02:00 Vesti No Comments\nDvojica amerikanaca, Robert Lefkovic (Robert Lefkowitz) i Brajan Kobilka (Brian Kobilka), dobitnici su ovogodišnje Nobelove nagrade za hemiju. Švedska kraljevska akademija je danas ovoj dvojici naučnika dodelila prestižno priznanje i nagradu od 1,2 miliona dolara za istraživanje “G protein spregnutih receptora“.\nŽivi organizam sastoji se od nekoliko milijardi fino “podešenih” ćelija koje međusobno interaguju. Svaka od tih ćelija ima receptore koji koji joj omogućavaju da “sazna” šta se dešava u njenoj okolini i da se prilagodi promenama. Ovogodišnji dobitnici Nobelove nagrade za hemiju došli su do revolucionarnih otkrića i objašnjenja unutrašnjeg delovanja važne porodice tih receptora – G protein spregnutih receptora. U ovoj grupi receptora su receptori za mnoge hormone i neurotransmitere – adrenalin, dopamin, serotonin, svetlost, ukus i miris, a mnogi fiziološki procesi zavise od ovih receptora. Skoro polovina lekova deluje preko ove grupe receptora. Medju njima su beta blokatori, antihistaminici i različiti tipovi lekova koji se koriste u psihijatriji.\nIstraživanja koja su Robert Lefkovic i Brajan Kobilka sproveli omogućila su bolje razumevanje jedne važne grupe receptora. Gotovo polovina svih danas poznatih lekova deluju upravo na te receptore, tako da se će saznanja do kojih su došla ova dvojica naučnika, pomoći drugim naučnicima da pronađu još bolje lekove.\nProglašenje ovogodišnjih dobitnika Nobelove nagrade nastavlja se sutra objavljivanjem imena dobitnika Nobelove nagrade za književnost.\nTags:hemija, nagrada, nobel\nRođendan Nikole Tesle – Dan nauke


Fudbalska reprezentacija Alžira - Blic Sport\nBugera završio reprezentativnu karijeru\nKapiten fudbalske reprezentacije Alžira Mađid Bugera oprostio se od dresa nacinalnog tima posle eiminacije u Kupu afričkih nacija.\nHalilhodžić dobio naslednika, Gurkuf novi selektor Alžira\nBivši trener Lorijena Kristijan Gurkuf izabran je za ovog selektora alžirške fudbalske reprezentacije, umesto Vahida Halilhodžića koji je podneo ostavku, pošto je tu selekciju doveo do osmine finala Mundijala u Brazilu.\nZbogom Alžiru, zdravo Turskoj: Halilhodžić trener Trabzonspora\nBosanskohercegovački fudbalski stručnjak Vahid Halilhodžić, koji je na Mundijalu odveo Alžir do osmine finala, od je trener turskog Trabzonspora.\nPo čemu će se pamtiti ovaj Mundijal? (deo drugi)\nBorba i razočarenje: Selektor Alžira Halilhodžić podneo ostavku\nBosanskohercegovački trener Vahid Halilhodžić podneo je ostavku na mesto selektora fudbalske repreznetacije Alžira, objavili su alžirski mediji.\nBesni Mertezaker: Baš me briga kako smo igrali, prošli smo\nNemački fudbaler Per Mertezaker rekao je da nije bitno kako je njegov tim igrao protiv Alžira u osmini finala Svetskog prvenstva u Brazilu, već da je samo važno da je prošao dalje.\nHalilhodžić plakao na terenu, pa prekršio pravila FIFA\nEmotivno je reagovao Vahid Halilhodžić posle poraza od Nemačke u osmini finala Mundijala. Emotivan, kakav je oduvek i bio, nije uspeo da sakrije suze kada su njegovi Alžirci posle velike borbe poklekli u produžecima sa 2:1.\nFudbaleri Nemačke pobedili su Alžir sa 2:1 tek posle produžetaka, i u četvrtfinalu Mundijala igraće protiv Francuske.\nUživo: Vahine "lisice" za nastavak sna, Nemačka za okršaj sa Francuskom\nFudbaleri Alžira predvođeni Vahidom Halilhodžićem napravili su istinski podvig plasmanom u osminu finala, a na putu nastavka sna stoji im favorizovana Nemačka, jedan od pretendenata za osvajanje Mundijala u Brazilu. Njihovu borbu za četvrtfinale možete pratiti uživo u Blicsport.rs blogu na našem specijalu.\nNigerija i Alžir igraju za ponos Afrike\nNemci oslabljeni pred meč sa Alžirom\nNapadač Arsenala i nemačke reprezentacije Lukas Podolski, propustiće meč osmine finala protiv Alžira zbog povrede. On je bio zamenjen na poluvremenu poslednje utakmice grupe G koju je Nemačka odigrala protiv selekcije SAD, pobedivši sa 1:0.\nSelektor fudbalske reprezentacije Nemačke Joakim Lev rekao je da njegovoj ekipi neće biti nimalo lako u meču osmine finala Svetskog prvenstva protiv Alžira.\nHalilhodžić: Odigrali smo herojski, svi će se setiti 1982. kada smo dobili Nemačku\nSelektor Alžira Vahid Halilhodžić nije krio oduševljenje posle remija 1:1 sa Rusijom za kraj grupe H i istorijski plasman u osminu finala Mundijala, gde će "pustinjske lisice" igrati protiv Nemačke.\nKapelo: Ne volim da pričam o sudijama, ali uvek su protiv Rusije\nSelektor Rusije Fabio Kapelo eliminisan je sa "zbornajom" sa Mundijala u Brazilu remijem 1:1 sa Alžirom u poslednjem, trećem kolu grupe H, a umesto da se osvrne u svoje dvorište, uzrok neuspeha našao je u sudijama.


Dokazi o terorizmu u magli\nOkupljena masa ispred Vrhovnog suda u kojem se odvija suđenje u slučaju "državni udar", Podgorica\nPunu godinu traje suđenje optuženima za pokušaj terorizma, stvaranje kriminalne organizacije, odnosno za pokušaj "državnog udara" na dan parlamentarnih izbora u Crnoj Gori, održanih 16. oktobra 2016. godine.\nSuđenje, ruskim, srpskim i crnogorskim državljanima, od kojih je dio nedostupan, direktno se prenosi preko ključnih televizijskih kanala i putem interneta, zbog čega zainteresovana javnost ima priliku da prati izvođenje dokaza i kompletan ambijent u sudnici podgoričkog Višeg suda.\nJednogodišnje suđenje optuženima za pokušaj nasilnog rušenja crnogorske vlasti, za namjeru zarobljavanja ili likvidaciju tadašnjeg premijera Mila Đukanovića, prema optužnici, uz korišćenje oružja, lažnih policijskih uniformi, vojno-policijskih sredstava, uz učešće obučenih paravojnih formacija i organizovanih kriminalnih grupa iz regiona – i dalje predstavlja ključni pravosudni događaj u Crnoj Gori.\nVeć godinu se u sudnici Višeg suda u Podgorici vodi pravna bitka za dokazivanje, sa jedne strane optužnice koja tereti optužene za pokušaj terorizma i stvaranje kriminalne organizacije, a sa druge strane odbrane koja pokušava da dokaže da takve namjere nije bilo, već da je optužnica produkt političkog obračuna crnogorske vlasti sa dijelom opozicionih partija predvođenih Demokratskim frontom (DF).\nGovoreći o prvoj godini suđenja, crnogorski pravni autoritet profesor doktor Blagota Mitrić kaže za Radio Slobodna Evropa (RSE) da je od početka pratio svaku sesiju suđenja, te ocjenjuje da je na osnovu dosadašnjeg toka teško reći postoji li krivica optuženih.\n"Da li su oni krivi ili nevini teško je reći na osnovu dosadašnjeg suđenja. Koristiću jedan narodni izraz, ima dosta mutnih stvari i u optuženju, u odbrani i u dokazima. I to mnogo. Tako da će Sud, odnosno tročlano vijeće biti na grdnim mukama da to raščisti, osim ako u predstojećem nastavku postupka ne bude izneseno nešto jače i drugačije", smatra profesor Mitrić.\nU prethodnih godinu dana crnogorska javnost je imala priliku da vidi i čuje da Specijalno tužilaštvo pokušava da dokaže pokušaj izvršenja terorističkih akata u Crnoj Gori u sprezi ruskih bezbjednosnih agenata i navodnih finansijera Eduarda Šišmakova i Vladimira Popova i lidera opozicionog DF-a, a uz pomoć jednog broja državljana Srbije koji su takođe optuženi.\nVladimir Popov i Eduard Šišmakov\nJavnost je takođe upoznata i da su svi optuženi negirali krivicu koja im se stavlja na teret i negirali da su imali bilo kakve međusobne kontakte, ali i da je svjedok saradnik Aleksandar Saša Sinđelić negirao da poznaje bilo koga iz DF-a, ali je tu političku grupaciju u svom iskazu optužio da su navodno razbili kompletnu akciju.\nSinđelić je tvrdio da je finansijer pokušaja nasilnog rušenja vlasti Eduard Šišmakov, što je Rus negirao u iskazu datom ruskim istražiteljima.\nČulo se da je svjedok Mirko Velimirović tvrdio da je nabavio oružje za akcije u Crnoj Gori, a zatim ga navodno uništio i bacio u jezero Gazivode na Kosovu.\nOptuženi penzionisani general policije Srbije Bratislav Dikić je najprije negirao svoje učešće u planiranju sukoba sa policijom pred Skupštinom Crne Gore na dan izbora, ali je naknadno promijenio iskaz navodeći da je "čuo da je planiran upad u Skupštinu".\nOptuženi lideri DF-a Andrija Mandić i Milan Knežević su tvrdili da nikakvog planiranja "državnog udara" nije bilo. Ostali su pri ocjeni da je optužnica produkt političkog obračuna crnogorske vlasti sa opozicijom.\nTokom suđenja je saslušan bivši agent američke Centralne obavještajne agencije (CIA) Brajan Skot (Brian Scott), koji je svjedočio da je odbio ponuđeni posao u Crnoj Gori "jer je saznao da je grupacija za koju je trebalo da radi povezana sa ruskom obavještajnom službom".\nSkot: Samo navodi o vezi ruskih obavještajaca s Demokratskim frontom\nRusija koja je najprije negirala postojanje Šišmakova i Popova, naknadno ih je saslušala i poslala njihove izjave optuženih crnogorskom pravosuđu.\nKomentarišući iskaze i predstavljene dokaze i odbranu u jednogodišnjem procesu, profesor Mitrić dovodi u pitanje jedan dio optužnice.\nMitrićev utisak je da je optužnica pogrešno pravno kvalifikovana kao pokušaj terorizma. On smatra da je to bio ozbiljan pokušaj nasilne smjene vlasti putem demonstracija, a što ima protivustavne elemente:\n"Nije 'državni udar', nije pokušaj terorizma, nego je to pokušaj svrgavanja vlasti putem demonstracija. To ima elemente protivustavnog ponašanja jer se zna kako se vlast smjenjuje u parlamentarnim demokratijama, jedino putem izbora. Mislim da je tu greška", tvrdi Mitrić.\nAko će sud brižljivo da ocjeni optužnicu i izvedene dokaze i dâ im određenu pravnu snagu ili im ospori pravnu snagu, dodaje profesor Blagota Mitrić, lako će se doći do istog zaključka.\n"Državni udar je ozbiljna operacija, a ovo je za mene pokušaj svrgavanja vlasti demonstracijama. Mi smo imali istovjetan politički pokret 1989. godine, kada je isto putem demonstracija došlo do smjene vlasti. Pošto danas opozicija ne može nikako da dobije na izborima, optužujući da se izbori kradu i slično, onda su pokušali demonstracijama. To je moj utisak slušajući to suđenje i iznošenje odbrana i tako dalje", riječi su Mitrića.\nTreba reći da se suđenje nastavlja izvođenjem novih dokaza, zahtjeva tužilaštva prema Sjedinjenim Državama o izručenju bivšeg agenta CIA-e, analizom kontakata između optuženih.\nU pritvoru je u ovom trenutku ostao samo optuženi Bratislav Dikić, dok se ostali optuženi brane sa slobode, a dio njih je utočište našao u objektima Srpske pravoslavne crkve u Crnoj Gori.


Foto: Arhiva | Na Sarajevskoj berzi promet 64.810 KM\nFena 16.01.2020 15:27\nVrijednost BIFX-a je pala za 6,93 indeksna poena na 902,85 poena, što u odnosu na prošlo trgovanje predstavlja pad od 0,76 odsto.\nVrijednost indeksa SASX-10 je pala za 19,50 indeksnih poena na 794,20 poena, što u odnosu na prošlo trgovanje predstavlja pad od 2,40 odsto.\nVrijednost indeksa SASX-30 je porasla za 19,81 indeksni poen na 1.316,24 poena, što u odnosu na prošlo trgovanje predstavlja porast od 1,53 odsto.\nVrijednost SASE Islamskog indeksa - u saradnji sa BBI, SASX-BBI je pala za 96,68 indeksnih poena na 10.220,30 poena, što u odnosu na prošlo trgovanje predstavlja pad od 0,94 odsto.\nVrijednost indeksa SASX-Fundamentals, SASX-FN je porasla za 771,74 indeksna poena na 14.210,30 poena, što u odnosu na prošlo trgovanje predstavlja porast od 5,74 odsto.


Tadicionalne Vukove nagrade za 2014. godinu koje Kulturno-prosvetna zajednica Srbije dodeljuje po 51. put za izuzetan doprinos razvoju kulture, obrazovanja i nauke, uručene su danas u zgradi Predsedništva Republike Srbije pojedincima i ustanovama.\nIzuzetna Vukova nagrada pripala je i kompaniji Mona Nagrade su uručene poznatom violinisti i osnivaču Centra lepih umetnosti Guarnerius maestru Jovanu Kolundžiji, književnicima Srboljubu Ignjatoviću i Draganu Staniću, etnologu i istraživaču Bosiljki Rosić, reditelju Slavenku Saletoviću, etnomuzikologu Niceu Fracileu, izdavaču Žarku Čigoji, kao i narodnom guslaru Bošku Vujačiću i osnovnoj školi “Kralj Milutin” iz Gračanice.\nU ime svih dobitnika na priznanju se zahvalio knjniževnik Dragan Stanić koji je i direktor Matice srpske.\n- Ono što smo činili i činićemo predstavlja naš sitan doprinos veličini srpskog jezika, književnosti, umetnosti, nauke i kulutre u najvišem smislu. Sa našim sitnim doprinosima valja nam izaći pred Vuka Karadžića - kazao je Stanić.\nOn je svoj govor posvetio upravo Vuku Stefanoviću Karadžiću, reformatoru srpskog jezika, po kome je nazvano prestižno priznanje.\nStanić je upozorio da ništa nije pogubnije po srpski narod i njegovu kuluturu, nego kada se olako odbacuje Vuk Karadžić i naglasio da je on bio ključan događaj naše prošlosti, ali da je i najvažniji sabesednik u budućnosti.\nNa svečanosti su dodeljene i Izuzetne Vukove nagrade, koje su uručene arhitekti Mihajlu Mitroviću, filologu Darku Tanaskoviću i kompaniji “Mona”.\nU saopštenju žirija istaknuto je da je orijentisanost kompanije Mona ka očuvanju srpske kulture i vukovskih ideala prepoznatljiva već dvadeset pet godina.\nKao jedan od posebnih doprinosa Mone srpskoj kulturi žiri je istakao osnivanje književne nagrade „Izviiskra Njegoševa“ koju je „Mona“ ustanovila zajedno sa Eparhijom budimljansko-nikšićkom.\nVukova nagrada za pojedince sastoji se od diplome (rad slikara Radomira Stevića Rasa) i plakete sa likom Vuka Stefanovića Karadžića (rad vajara Nebojše Mitrića).\nOve godine izostao je novccani deo nagrade, ali je dobitnicma dodeljen komplet knjiga “Srbija od 1914-1918”.\nKulturno prosvetna zajednica Srbije


Vreme 728 - Politicki zivot: Jedna svadba, dva razvoda... -->\nUsamljena kampanja DS-a za izbore, ustavna beskrajna traka, parlamentarne kalkulacije i partijska dinamička mašina\nRAZLAZ: Čedomir Jovanović i Boris Tadić\nDemokratska stranka pokreće kampanju za raspisivanje vanrednih parlamentarnih izbora u Srbiji. Predsednik Republike Boris Tadić to je saopštio u razgovoru sa 650 potencijalnih kandidata demokrata za narodne poslanike. Malo kasnije se videlo da je to zapravo dugoročna kampanja: kandidate će nominovati opštinski i resorni odbori, Forum žena, Demokratska omladina, sadašnji poslanički klub. Slede testiranja, izbor 250 poslaničkih kandidata, njihova obuka...\nPredsednik Tadić je nesumnjivo bio pod unutrašnjim pritiskom svoje partije da zaoštri odnose sa Koštunicom i da pokretanjem neke inicijative konsoliduje DS. Čedomir Jovanović, bivši potpredsednik, isključen je iz DS-a zbog kritika na račun šefa stranke. Jovanović dobija izvesnu podršku medija, ali to će mu malo značiti – istorija partijskih slučajeva od Trockog do danas kaže da onaj ko isključuje protivnika po pravilu ne greši.\nTadić je ostvario izborni uspeh i došao na čelo Demokratske stranke distancirajući se od jednog dela bivše vlade. Moglo je da se pretpostavi da se taj obračun ipak ne može završiti prostim prebrojavanjem glasova na godišnjoj skupštini stranke. Jedna grupa članova DS-a traži da se u ovoj stranci dozvoli frakcijsko delovanje. Inicijativni odbor Jovanoviću bliske Liberalno-demokratske frakcije, na čijem čelu je Srećko Pecikoza, traži od Predsedništva stranke da se razvije diskusija o novonastaloj situaciji. Članovi LDF-a najavili su da će uputiti upitnike svim opštinskim odborima DS-a, da bi saznali kakav je stav članstva o frakcijama.\nOčito je da vođstvo DS-a procenjuje da frakcijska inicijativa može razjediniti stranku hronično sklonu deobama. Tadić primećuje da samo nekoliko partija u Evropi dozvoljava aktivnost frakcija, a i da su one u opoziciji.\nFormiranje frakcija pominjano je nekako usput u vreme kada je najavljivana integracija stranaka ostatka DOS-a sa Demokratskom strankom, pošto su se neki nadali da bi u frakciji ipak mogli da zadrže nešto od starog identiteta.\nRanije najavljeno kolektivno ukrupnjavanje političke scene kroz integraciju samo je delimično ostvareno a rezultiralo je u floskuli koja kaže da nema dobre svadbe bez najmanje dva razvoda. Demokratski centar je prišao Demokratskoj stranci i predsednik ove bivše stranke Dragoljub Mićunović postao je predsednik političkog saveta stranke. Bilo je nagoveštaja o ulasku GSS-a u DS, ali to nije realizovano. DS se odlučio za selektivan prijem pojačanja – ušlo je nekoliko članova Građanskog saveza, na primer Gašo Knežević. U politički savet DS-a ušao je i nestranački bivši ministar Božidar Đelić.\nU samom Građanskom savezu došlo je do krize, koja je možda izazvana i dilemama oko toga da li GSS treba da sačuva svoj identitet. Goran Svilanović je podneo ostavku na mesto predsednika stranke, i otišao da radi u Paktu za stabilnost jugoistočne Evrope. Nekoliko istaknutih funkcionera istupilo je iz GSS-a. Prošle nedelje je 128 članova te stranke potpisalo platformu "Poziv na razgovor i dogovor", ali nisu usaglašeni stavovi niti je anketirano članstvo, već je održana Izborna skupštini stranke, na kojoj je za novog predsednika Građanskog saveza Srbije izabrana Nataša Mićić. Posle toga, potpisnici platforme su, polazeći od novonastale situacije u GSS-u, doneli odluku o osnivanju frakcije koja će delovati u okviru GSS-a kao organizaciono politička celina. Frakcija nosi naziv "11. decembar", na njenom čelu je nekadašnja predsednica GSS-a Vesna Pešić, a članovi koordinacionog odbora su Marija Obradović, Nebojša Popov, Vesna Rakić-Vodinelić...\nTreća adresa između te dve krizne tačke jeste Centar za modernu politiku, koji je vezivan uglavnom za ime Čedomira Jovanovića, a u čijem su formiranju učestvovale i pojedine ličnosti iz različitih nevladinih organizacija, manjih partija i neki od osporavanih članova bivše vlade. Bivši predsednik Vlade Živković pojavljivao se povremeno u javnosti sa izjavama koje govore da ga nije napustila politička ambicija. Njegovo ime je vezivano za osnivanje jedne nevladine organizacije, a on sam je izjavljivao da će se baviti – konsultantskim poslovima, što naš zakon o sukobu interesa, za razliku od na primer slovenačkog, ne zabranjuje.\nPO ŠEŠELJEVOM RECEPTU: Tomislav Nikolić i radikalski vrh\nKRITIKA VLADE: Tadić je dakle bio pod mrežnim pritiskom u vlastitom širem okruženju da uđe u političku bitku s Koštunicom. Moguće je da je tom pritisku izložen i iz same Demokratske stranke, koja je nastojala da definiše svoju opozicionu poziciju u trenutku kada su postizborne sondaže javnog mnjenja širile uverenja da DS može ostvariti dominantnu ulogu na političkoj sceni.\nNeki od analitičara i ranije su govorili da DS ne treba da prepusti opoziciono polje Srpskoj radikalnoj stranci i da treba da se pomeri ka socijaldemokratskoj osi. DS je zasad pojačavao svoj evropski imidž. U tim okolnostima odigralo se nekoliko epizoda koje će imati odloženo dejstvo. Tadić očito ima savetnike koji loše računaju – njegov poziv kosovskim Srbima i apel za harmoniju s međunarodnim faktorima nije naišao na odziv, što je nosilo rizik potkopavanja autoriteta šefa države. On je kasnije morao da objašnjava da nije on taj koji napušta u Skupštini zajednički usvojenu kosovsku platformu.\nDS pokušava da se pozicionira kao opoziciona partija. Ono što nisu uradili poslanici DS-a u Skupštini pokušao je predsednik Republike, kada je govoreći pred poslaničkim kandidatima DS-a opisao narodno nezadovoljstvo i veoma negativno ocenio Koštuničinu vladu, rekavši da je ona nesposobna da bilo šta uradi u korist građana i da svojom politikom udaljava Srbiju od međunarodnih faktora.\nInstrumenti koji stoje na raspolaganju predsedniku Republike jači su od predsednikove tvrdnje da je DS spreman da preuzme vodeću ulogu u budućoj vladi Srbije. Predsednik Republike možda pozove premijera i ministra i zahteva objašnjenje aktuelne politike. Toga do sada nije bilo, ako se ne računaju konsultacije s nejasnim zaključcima.\nPremijer Koštunica je u tom konfliktu imao nekoliko krupnih hroničnih slabosti – njegova koalicija je delovala raštimovano, nije imao nikakvu medijsku podršku, njegov kandidat za predsednika Republike je loše prošao, rezultati na lokalnim izborima bili su skromni, a u pravljenju postizbornih lokalnih koalicija na njegov račun su stizale ideološke kritike za saradnju s radikalima, mada je DSS raspustio novosadski i severnobački odbor i mada su i drugi pravili koalicije preko "crvene crte". Bekstvo jednog poslanika iz DSS-a protivnicima je davalo nadu da će se krunjenje vladine većine nastaviti.\nVlada je pod pritiskom liberalnih lobista, inače doktrinarno isključivih u obožavanju magičnih svojstava duge ruke Adama Smita, a i zbog zastoja u privatizaciji bila je prinuđena da napusti platformu revizije slučajeva nepoštene privatizacije (smena Branka Pavlovića s čela Agencije za privatizaciju) i da praktično redefiniše odnos prema temi politika–novac. Inkorporacija biznismena Zorana Drakulića u rukovodstvo DSS-a pozdravljena je u medjima kao jačanje ove stranke, ali je s druge strane to praktično potkopavalo stari imidž stranke zadrto principijelnih siromaha.\nPred Koštuničinom vladom pojavio se slučaj aranđelovačkog "Knjaza". U tom slučaju legalistička vlada je napadana za krešenje legalizma. Održana je vanredna sednica vlade, pokrenuta istraga koja još nije dala rezultat. Kritičari vlade su zaključili da "imaju slučaj".\nDRUGA STRANA: Krajem prošle nedelje u intervjuu RTS-u Koštunica je konstatovao da će njegova vlada biti sigurna do proleća iduće godine pošto je do sada preživela četiri faktička glasanja o poverenju. Pre toga on se pohvalio da ipak ima pozitivne rezultate, da proizvodnja raste, da ima malog rasta zaposlenosti, da je skupština donela šezdesetak zakona, više nego u prethodnom periodu, da je parlamentarizam ojačan...\nKritičari, pre svega iz Demokratske stranke (Tadić i Mićunović), pozvali su se na narodno nezadovoljstvo i ironizirali su nad samozadovoljstvom koji pokazuje vlada.\nU parlamentu je DS ostao usamljen jer su sve stranke, osim uzdržanog SPO-a, zamerale Tadiću da pokretanjem izborne kampanje nije nastupio kao predsednik svih građana, već kao predsednik DS-a. Toma Nikolić izjavljuje da ne brani Koštunicu nego državu i da prednost sada daje ustavu, očuvanju državne zajednice i kosovskom problemu za koji veruje da će se na proleće dramatično komplikovati. Radikali su tvrdili da je Tadić prekršio član 86. Ustava koji predsedniku Republike zabranjuje da obavlja bilo koju drugu javnu ili profesionalnu dužnost. Socijalisti su podsećali da je upravo DS svojevremeno upravo zbog toga najžešće kritikovao Slobodana Miloševića, koji je formalno bio zamrzao funkciju predsednika SPS-a, ali je ipak predsedavao kriznim sednicama (na primer kada su posle Dejtona za 12 minuta isključeni Bora Jović i Mihajlo Marković). Socijalisti su povodom Tadićeve izborne inicijative prosto dobili napad duhovitosti. Baki Anđelković je pitao da li Tadić nastupa kao predsednik Republike ili kao predsednik Međunarodne krizne grupe. A Ivica Dačić u ime socijalista nagoveštava da neće uskratiti podršku vladi, a inicijativu demokrata opisivao je kao zakazivanje svadbe bez mladoženje.\nU vladi mirno dočekuju ofanzivu DS-a: Miroljub Labus, predsednik G17 plus, i ministar Velja Ilić, predsednik Nove Srbije, procenili su da izbora neće biti još najmanje godinu dana.\nDemokrate očito u parlamentu u dogledno vreme ne mogu očekivati uspešnu koaliciju za rušenje vlade. Uzdaju se u vladinu većinu za koju veruju da je krhka i sklona padu. Njih, čini se, opčinjava unutrašnje opoziciono delovanje Vuka Draškovića.\nPosle sporova o kosovskim izborima, o odnosu prema Haškom tribunalu i odnosu prema osporavanom kosovskom premijeru Haradinaju, između demokrata i vlade spor se očigledno vodi oko donošenja novog srpskog ustava.\nUSTAVNI TRENUTAK: Inače nesklon proklamovanju važnih ciljeva svoje politike, Koštunica je prošle nedelje pozvao na saglasnost oko ustava, a u intervjuu RTS-u kazao da je došao trenutak za donošenje novog ustava, posle čega mogu uslediti izbori na svim nivoima.\nKoalicionim sporazumom DSS-a, G17 plus, SPO-a i NS-a od 19. januara 2004. donošenje novog ustava bilo je prvi cilj, koji će biti ostvaren za tri meseca. Ta najava se nije ostvarila, možda i zbog toga što je u martu izbila kosovska kriza; možda zato što ostali parlamentarni faktori nisu bili spremni da se upuste u mirnu ustavnu raspravu pred predsedničke izbore, a možda i zbog toga što stranke koje su ušle u vlast a imale su male izborne šanse nisu htele da rizikuju. Pokušaj predsednika Skupštine da izgura ustav do Vidovdana tako je bio unapred osuđen na neuspeh.\nDok iz vladajuće koalicije saopštavaju da više nema bitnih sporova o ustavu, Tadić u poslednjoj izjavi kaže da o novom ustavu Srbije mora da se diskutuje u najširim krugovima, a ne da o njemu odlučuju samo "političke oligarhije". Pitanje je šta to zapravo znači, s obzirom na to da je do sada podneto više ustavnih predloga o kojima se mnogo raspravljalo: Ustavna rešenja za Srbiju grupe autora okupljenih oko Beogradskog centra za ljudska prava; Ustav Kraljevine Srbije profesora Ustavnog prava dr Pavla Nikolića; Osnovna načela za novi ustav Srbije i Projekt Ustava Republike Srbije grupe autora iz Foruma iuris; Ustav regionalne države akademika Miodraga Jovičića; Principi ustavne deklaracije grupe autora iz Foruma za etničke odnose; projekt Ustavnopravni okvir decentralizacije Srbije i autonomije Vojvodine, grupe autora iz Centra za regionalizam. Demokratska stranka Srbije dala je vlastiti predlog ustava, koji je u međuvremenu modifikovan (odustalo se od regionalizma) i ustavnoj komisiji je predat kao vladin nacrt ustava. Predsednik Skupštine dostavio je odboru za ustavna pitanja analizu sličnosti i razlika u postojećim normativnim predlozima. Na kraju, predsednik Tadić, koji ima pravo na ustavnu inicijativu, formira svoju grupu sa zadatkom da sačini kompromisni predlog... Onda se ponovo testira već odbačeno pitanje da li ustav treba da bude donet na referendumu ili da se skupština proglasi ustavotvornom, mada je Skupština Srbije 30. marta 2004. godine pristupila donošenju novog ustava Republike Srbije po slovu Ustava. Od prisutna 203 poslanika "za" su glasala 202. Tada je ukinut Zakon o načinu i postupku promene Ustava Srbije koji je bio usvojen tokom vanrednog stanja 11. aprila 2003. a za koji je Ustavni sud konstatovao da je neustavan.\nStvarni spor je, što bi Rusi rekli, "po soderženiju", u tome što vladajuća koalicija i radikali i socijalisti stoje na stanovištu da posle donošenja ustava izbori treba da budu raspisani ne samo za parlament nego i za predsednika Republike, dok demokrate žele da obore vladu, ali ne žele da lako prepuste mesto šefa države.


AirBnB uvodi protokol za čišćenje kako bi podigao higijenu smeštaja - Daljine.rs\nAirBnB uvodi protokol za čišćenje kako bi podigao higijenu smeštaja\nAirBnB, platforma za kratkoročnan najam smeštaja, uvodi novi protokol čišćenja smeštaja nazvan “pojačana inicijativa čišćenja”. Njegova primena će početi u maju, a uključuje vremenski period od 24 sata između rezervacija.\nOvaj novi protokol čišćenja nije obavezan za vlasnike objekata, ali gosti će moći da vide koji domaćini učestvuju u inicijativi čišćenja u rezultatima pretrage na platformi, što treba da doprinese budućim gostima da se osećaju sigurnije.\nPreporučujemo AirBnB u problemima: Da li je posao svima propao?\nNa blogu kompanije AirBnb se navodi da je ovo prvi sveobuhvatni standardizovani protokol za čišćenje i sanitarnu zaštitu u industriji najma smeštaja na kome je radio i američki Centar za kontrolu i prevenciju bolesti i drugi istaknuti stručnjaci. Što se tiče privatnog sektora, bile su uključene kompanije iz sektora ugostiteljstva i medicinske higijene, kao što je Ecolab.\nAirbnb preporučuje svim domaćinima koji žele da iznajmljuju smeštaj da postupaju u skladu su sa najnovijim informacijama o virusu COVID-19, kao i da će biti stalno na raspolaganju vodećim medicinskim stručnjacima i vlastima. Kada je krenula pandemija virusa korone, gosti su počeli da otkazuju svoja putovanja, a samim time i rezervacije na ovoj platformi.\nNovi protokol čišćenja nije obavezan za vlasnike objekata, ali gosti će moći da vide koji domaćini učestvuju u inicijativi čišćenja u rezultatima pretrage na platformi\nRešenje do koga se došlo u ovoj kompaniji je da standardizuju mere čišćenja i da ih ponude svim domaćinima koji iznajmljuju smeštaj putem njih. Tako, ovaj protokol za čišćenje sadrži spisak odobrenih proizvoda koje će domaćini morati da koriste. Ukoliko domaćini ne mogu da se pridržavaju protokola za čišćenje, mogu da odluče da koriste ono što kompanija naziva buffer za rezervaciju. Tada domaćini prihvataju da njihov smeštaj ostane slobodan, odnosno neiznajmljen – osim za čišćenje – tokom 72 sata. Isto vreme čekanja od 24 sata važi pre čišćenja celih zgrada i nove rezervacije.\nAirBnB je od početka pandemije u velikom problemu zbog značajnih otkazivanja gostiju i postavilo se pitanje da li će i kako izjamljivači kao domaćini biti obeštećeni. U početku se nije bilo plana za obeštećenje, ali je AirBnB odlučio da isplati ukupno 250 miliona dolara kako bi pomogao domaćinima koji trpe štetu zbog praznog smeštaja.\nIsto tako, AirBnB je produžio i vreme otkazivanja smeštaja od 14. marta i 31. maja i uveo novu politiku otkazivanja rezervacija.\nGrčka računa na turiste iz Srbije i ostatka Balkana da će joj spasiti sezonu\nU Srbiji prepolovljen broj noćenja turista u odnosu na lane


Zakasnela obećanja EU i zemalja Zapadnog Balkana\nZastave Albanije, BiH, Kosova, Crne Gore, Severne Makedonije i Srbije\nEvropska unija (EU) je dala obećanje da će ceo region Zapadnog Balkana biti deo EU i vredno radimo da to ispunimo, ali i zemlje koje streme članstvu u Uniji moraju da ispune svoj deo obećanja, a to su reforme neophodne za pristupanje EU, izjavio je 12. marta Oliver Varhelji, evropski komesar za proširenje i susedsku politiku, na Trećem ekonomskom forumu u Tirani, glavnom gradu Albanije.\nVarhelji, koji je govorio na panelu pod nazivom "Davno zakasnela obećanja" zajedno sa zvaničnicima Srbije, Severne Makedonije i Bosne i Hercegovine, je rekao da su u prošlosti postojali izazovi koji su potkopavali kredibilitet procesa evropintegracija.\n"Reforme su često bile spore, zbog čega su pojedine zemlje EU dovele u pitanje suštinu celog procesa, i zato nisu dale saglasnost da se on ubrza. S druge strane, previše često Evropska unija nije uspela da da jednoglasan pozitivan odgovor kada su naši partneri uspeli da sprovedu obećane reforme", rekao je Varhelji.\nPrema njegovim rečima, nova metodologija za vođenje pregovora sa EU već se odražava na nacrt pregovaračkog okvira sa Albanijom i Severnom Makedonijom.\n"Države članice još uvek nisu postigle dogovor o njima i rasprava se nastavlja. Mi podržavamo ove napore, i ja se nadam da prva međuvladina konferencija može da bude održana tokom predsedavanja Portugala", kaže Varhelji.\nEvropska komisija, dodaje on, smatra da su ispunjeni svi uslovi za održavanje prve međuvladine konferencije o pregovorima sa Albanijom.\nNova metodologija usvojena u februaru 2020. godine, predviđa da nijedno poglavlje ne može biti zatvoreno dok prelazna merila ne budu ispunjena. Srbija i Crna Gora su se takođe opredelili za novu metodologiju pristupanja Evropskoj uniji.\nSrbija i Kosovo da iskoriste priliku za postizanje sporazuma\nVarhelji kaže da bi EU volela da se unese veća dinamika u pregovorima sa Srbijom, koji su, dodaje, tekli veoma sporo pošle godine.\n"Odluka o otvaranju klastera je na članicama EU, ali želeli bismo da trasiramo ambiciozni put za otvaranje svih klastera čim se ispune svi uslovi", kaže Varhelji.\nSrbija prošle godine nije otvorila nijedno poglavlje u pregovorima sa EU.\nZa Srbiju i Kosovo je, dodaje Varhelji, od ključne važnosti da iskoriste trenutnu priliku i postignu napredak u dijalogu.\n"Ovaj proces mora da se nastavi čim budu formirane institucije na Kosovu", kaže evropski zvaničnik.\nVarhelji kaže da se EU raduje saradnji sa novom Vladom Kosova, koja bi trebalo da bude formirana nakon parlamentarnih izbora održanih polovinom februara ove godine, na kojima je pokret Samoopredeljenje Aljbina Kurtija zabeležio pobedu.\n"Nadamo se da ćemo videti veću političku stabilnost u predstojećem periodu, kako bi Kosovo moglo da ubrza proces reformi, uključujući vladavinu zakona i socio-ekonomski razvoj", kaže Varhelji.\nOn dodaje da Evropska komisija smatra da je zvanična Priština ispunila sve uslove za dobijanje vizne liberalizacije.\n"Međutim, nisu sve zemlje članice još uvek ubeđene u to. Stoga pozivamo vlasti Kosova da kontaktiraju te zemlje kako bi to regulisali", kaže Varhelji.\nZa Crnu Goru, koja je već otvorila sva pregovaračka poglavlja, najvažniji je napredak u oblasti vladavine prava, rekao je evropski komesar.\n"Sledeći zadatak podrazumeva popunjavanje postojećih praznina, bez otvaranja novih problema. Nova vlada može da računa na Evropsku komisiju da će joj pružati podršku kako bi stigla do sledeće faze procesa", kaže Varhelji.\nCrna Gora u riziku prekida pregovora sa EU\nŠto brže obezbeđivanje vakcina je prioritet Brisela\nPrema njegovim rečima, EU je od početka pandemije bila uz zemlje Zapadnog Balkana, a trenutni prioritet Brisela je što brže obezbeđivanje vakcina za taj region.\n"Razmatramo sve opcije za pomoć. Koristimo 70 miliona evra pomoći, što je mera koju smo usvojili u decembru, za ove svrhe. Region će primiti veliku količinu vakcina kroz COVAX inicijativu, u kojoj je EU jedan od najvećih donatora. U međuvremenu, podržavamo region da se pripremi za proces vakcinacije", kaže Varhelji.\nBrnabić: Evrointegracije ostaju strateški cilj Srbije\nPojedine zemlje EU nemaju mnogo želje za proširenjem Unije, ocenila je na forumu premijerka Srbije Ana Brnabić.\n"Moram da kažem da je to razumljivo, imajući u vidu šta se dešava sa pandemijom i efektima koje to ima na ekonomiju i druge prioritete. Mislim da treba da iskoristimo ovo vreme da se – uz sprovođenje reformi – fokusiramo više na regionalne integracije, ojačavanje regionalnih veza, kako bi ovaj region bio jači, što će na kraju rezultovati time da ćemo svi brže postati deo EU", kaže Brnabić.\nPrema njenim rečima, proces pristupanja Evropskoj uniji je za Srbiju ponekad veoma težak i frustrirajući, ali evrointegracije ostaju strateški prioritet Beograda.\n"Evropska porodica naroda je naš dom – tu pripadamo geografski, politički, ekonomski – i mi nastavljamo sa reformama kako bismo napravili evropsku Srbiju. Nakon toga je na odluci članica EU kada će Srbija postati članica EU", rekla je Brnabić.\nZaev: Šesnaest godina u čekaonici EU\nSeverna Makedonija je bila prva zemlja regiona koja je potpisala Sporazuma o stabilizaciji i pridruživanju 2001. godine, a 2009. godine zvanično Skoplje je dobilo pozitivne preporuke za početak pregovora o pridruživanju, rekao je premijer Severne Makedonije Zoran Zaev.\n"Evo nas sada, 16 godina kasnije, i dalje u čekaonici Evropske unije", rekao je Zaev.\nOn je podsetio da je Severna Makedonija zatvorila težak spor u vezi sa imenom sa susednom Grčkom. Sporazumom iz Prespe, potpisanim juna 2018. između šefova diplomatija Severne Makedonije i Grčke, postignut je dogovor o promeni imena Makedonije u Republika Severna Makedonija.\n"Prethodnih godinu i po dana prššli smo na novu metodologiju pregovora, ali se takođe suočavamo a novim neprincipijelnim problemima i birokratskim pozicijama koje ne smeju da budu kamen spoticanja za properitet Severne Makedonije", rekao je Zaev.\nTegeltija: Kritike zbog neefikasnosti COVAX programa\nU Bosni i Hercegovini i dalje postoji snažan entuzijazam za pridruživanje Evropskoj uniji, bez obzira kada ćemo dobiti status kandidata, rekao je predsedavajući Vijeća ministara BiH Zoran Tegeltija.\nPrema njegovim rečima, region se trenutno suočava sa dva velika izazova – kako sprovesti vakcinaciju i kako sanirati ekonomske posledice globane zdravstvene krize.\n"Želim da iskažem razočaranje u globalni sistem sistem nabavke vakcine koji je pokazao neopravdano visok nivo neefikasnosti. Mi smo bili opredeljeni da vakcine nabavljamo kroz taj zajednički sistem, ali bez pomoći Srbije i intervencije koju je sprovela Vlada entiteta Republika Srpska, BiH bi praktično ostala bez vakcina", rekao je Tegeltija.\nSrbija je 2. marta donirala Federaciji Bosne i Hercegovine 10.000 doza “AstraZeneka” vakcina protiv korona virusa. S druge strane, drugi entitet Republika Srpska je do sada nabavio 22.000 ruskih Sputnik V vakcina, od toga je 2.000 donacija Srbije.\nTegeltija je izjavio da će zvaničnici BiH 16. marta potpisati sa Turskom sporazum o izgradnji autoputa Sarajevo – Beograd. Pozvao je EU da ubrza infrastrukturne projekte u BiH.\n"Svi projekti u BiH imaju za cilj infrastrukturno povezivanje sa susednim zemljama", rekao je Tegeltija.\nŠta su planovi Slovenije tokom predsedavanja EU?\nSlovenija će preuzeti predsedavanje u Savetu EU 1. jula, a prioritet će nam biti Zapadni Balkan, rekao je ambasador Slovenije u Albaniji Peter Japelj.\n"U tom kontekstu Slovenija će nastaviti da sprovodi sledeće ciljeve: nastavićemo da rešavamo preostale bezbednosne i političke probleme prošlosti; naravno nastavićemo da kredibilno sprovodimo proces proširenja EU; bavićemo se socio-ekonomskim posledicama pandemije; ojačavaćemo sajber bezbednost na Zapadnom Balkanu i osnaživaćemo implementaciju zelene agende, kao i pozitivne perspektive za mlade na Zapadnom Balkanu", rekao je Japelj.\nSlovenija će tokom svog šestomesečnog predsedavanja pokušati da obezbedi platformu za sva ova otvorena pitanja, rekao je Japelj, te dodao da je u planu organizovanje samita zemalja Zapadnog Balkana.\n"Mislim da bi proces proširenja trebalo da teče, jer ako stane gubimo momentum", rekao je Japelj.\nTreći po redu Ekonomski forum koji se održava u glavnom gradu Albanije je zbog zdravstvene krize izazvane pandemijom bolesti COVID-19 organizovan posredstvom video linka.


JP "Elektroprivreda BiH" nastavlja aktivnosti na pripremi i izgradnji HE Vranduk - Akta.ba\nJP "Elektroprivreda BiH" nastavlja aktivnosti na pripremi i izgradnji HE Vranduk\n08.03.2010. 15:31 / Izvor: eKapija.ba\nVlada FBiH je donijela odluke o pripremi i izgradnji jedne hidro i dvije termoelektrane u skladu sa Odlukom o proglašenju javnog interesa i pristupanju pripremi i izgradnji prioritetnih elektroenergetskih objekata u FBiH. Riječ je o HE Vranduk 23 MW, RiTE Kongora 2x 275 MW i TE Tuzla, blok 7, 450 MW, navodi se u saopćenju.\nNaime, danas je data saglasnost JP "Elektroprivreda BiH" da nastavi aktivnosti na pripremi i izgradnji HE Vranduk, te da na mjestu izgradnje formira posebnu organizacionu jedinicu. Finansiranje ovog projekta vršiće se po modelu koji predviđa angažovanje vlastitih sredstava JP Elektroprivreda BiH, kao i kreditnih sredstava. Vlada FBiH je istovremeno, posebnom Odlukom, dala saglasnost da se pristupi postupku dodjele koncesije za izgradnju ove hidroelektrane, na osnovu samoinicijativne ponude ponuđača JP "Elektroprivreda Bi"“ d.d. iz Sarajeva.\nZa vođenje pregovora i postupka dodjele koncesije, kao koncesor, ovlašteno je Federalno ministarstvo energije, rudarstva i industrije.\nSaglasnost je danas data i JP Elektroprivredi HZ HB da, u svojstvu nosioca aktivnosti, izvrši pripreme i realizaciju izgradnje elektroenergetskog objekta RiTE Kongora, čije će se finansiranje vršiti po modelu zajedničkih ulaganja ovog elektroprivrednog preduzeća sa strateškim partnerima - kompanijama odabranim putem međunarodnog javnog poziva.\nPartnerstvo podrazumijeva da Federacija BiH ostaje vlasnik prirodnih resursa, bez privatizacije, a da povrat uloženih partnerskih sredstava ide preko proizvedene električne energije.\nGaranciju za uložena sredstva predstavlja izgrađeni objekat, a zajedničko upravljanje i odlučivanje o strateškim pitanjima putem konsenzusa je model funkcioniranja zajedničke kompanije.\nPod istim uvjetima i principima biće raspisan međunarodni tender za strateško partnerstvo za izgradnju bloka 7 TE Tuzla za šta je danas dobila saglasnost JP Elektroprivreda BiH.\nOna će, naime, sa odabranim strateškim partnerom, u ovu svrhu, formirati zajedničko privredno društvo na području općine Tuzla, s namjerom da se projekat završi do 2017. godine.\nFederalno ministarstvo energije rudarstva i industrije\nJP Elektroprivreda HZ HB\nblok 7 TE Tuzla\nJP Elektroprivreda BiH d.d. Sarajevo - Hidroelektrane na Neretvi Jablanica\nJaroslava Černija br.1 88420 Jablanica


Uvod u rad sa lokacijama za objavljivanje - SharePoint\nUvod u rad sa lokacijama za objavljivanje\nOvaj članak sadrži informacije o radu sa predložaka lokacije za objavljivanje i tipovima sadržaja.\nOsnovni podaci o predlošcima lokacije čije je objavljivanje omogućeno\nOsnovni podaci o tipovima sadržaja čije je objavljivanje omogućeno\nOsnovne informacije o predlošcima lokacije čije je objavljivanje omogućeno\nPrilikom kreiranja lokacije, predložak lokacije se bira iz liste Izaberite predložak. Na primer, izaberite predložak Lokacija za objavljivanje da biste kreirali lokaciju za objavljivanje Web stranica tima.\nPredložak lokacije je datoteka koja određuje ukupan vizuelni identitet lokacije. On može da sadrži sledeće:\nTeme i ivice\nPrilagođavanja trake za brzo pokretanje\nSadržaj lokacije (sadržaji liste i biblioteke dokumenata – opciono)\nLokacije za objavljivanje su omogućene funkcije objavljivanja. One obuhvataju komande na traci koje vam omogućavaju da prosleđivanje stranice na odobravanje, upravljanje svojstvima, objavite je i proverite unutra ili spolja. Sledeća tabela sadrži kratak opis svaki predložak lokacije za objavljivanje.\nKreira lokaciju za objavljivanje Veb stranica. Ovaj predložak sadrži biblioteku dokumenata i slika za skladištenje Web objavljivanje. Možete da olakšavaju timovima da upravljate promenama sa trake sa alatkama za uređivanje stranice i odjavljivanje i sadržaja opcije uređivača.\nKreira lokaciju za plansko objavljivanje Web stranica pomoću odobrenih tokova posla. Ovaj predložak sadrži biblioteku dokumenata i slika za skladištenje sredstava za Web izdavaštvo. Podrazumevano, kreiranje podlokacija za objavljivanje je moguće samo na lokacijama koje su kreirane pomoću ovog predloška.\nKreira velikih Wiki stranice sa kategorijama i rasporeda na stranici. Za poslovni Wiki predložak bude dostupan, poslovnu Wiki rasporede mora biti aktivirana na stranici funkcije kolekcije lokacija.\nPodrazumevano, možete da izaberete samo Lokacije za objavljivanje ili Lokacije za objavljivanje sa tokom posla predloška lokacije prilikom kreiranja podlokacije na lokaciji za objavljivanje. Međutim, možete da omogućite dodatne predloške za korišćenje u odeljku rasporeda na stranici i predloške lokacije na stranici Postavke lokacije.\nOsnovne informacije o tipovima sadržaja čije je objavljivanje omogućeno\nIzmena tipa sadržaja omogućava prilagođavanje svih stranica koje koriste taj tip sadržaja. Na primer, svim stranicama članka možete da dodate dodatno polje za sliku tako što ćete izmeniti tip sadržaja stranice članka, nakon čega polje postaje dostupno za upotrebu kao element rasporeda stranice. Novo polje moći će da se koristi na svim stranicama na kojima je primenjen ovaj tip sadržaja.\nTipovima sadržaja kojima je omogućena funkcija za objavljivanje možete da upravljate, kao i da ih prilagođavate, pomoću stranice „Galerija tipova sadržaja“ na glavnoj lokaciji u kolekciji lokacija.\nNa stranici „Postavke lokacije“, u odeljku Galerije kliknite na vezu Tipovi sadržaja lokacije.\nIzaberite tip sadržaja koji želite da izmenite.\nKada promenite tip sadržaja, odaberite da li želite da imate stranice koje nasleđuju od tipa sadržaja koristiti promena ili ne. U odeljku Ažuriranje lista tipova sadržaja i lokacije navedite da li tipovi sadržaja podređene lokacije koji nasleđuju od ovog tipa sadržaja lokacije biti ažurirani tim promenama.\nPostoji šest tipova sadržaja kojima je omogućena funkcija za objavljivanje. Sledeća tabela prikazuje svaki tip, mesto na kome je naveden i njegov opis.\nOpis tipa sadržaja\nTipovi sadržaja rasporeda na stranici\nStranica članka je predložak sistemskog tipa sadržaja koji se kreira pomoću funkcije za objavljivanje resursa. To je povezani predložak tipa sadržaja za podrazumevane rasporede na stranicama koje možete da koristite za kreiranje stranica sa člancima na lokacijama kojima je omogućena funkcija za objavljivanje.\nStranica za preusmeravanje je predložak sistemskog tipa sadržaja koji se kreira pomoću funkcije za objavljivanje resursa. To je povezani predložak tipa sadržaja za raspored na stranici za preusmeravanje.\nStranica dobrodošlice je predložak sistemskog tipa sadržaja koji se kreira pomoću funkcije za objavljivanje resursa. To je povezani predložak tipa sadržaja za podrazumevane rasporede na stranicama koje možete da koristite za kreiranje stranica dobrodošlice na lokacijama na kojima je omogućena funkcija za objavljivanje.\nStranica je predložak sistemskog tipa sadržaja koji se kreira pomoću funkcije za objavljivanje resursa. Predlošci kolona iz stranice biće dodati svim bibliotekama stranica kreiranim pomoću funkcije za objavljivanje.\nRaspored na stranici je predložak sistemskog tipa sadržaja koji se kreira pomoću funkcije za objavljivanje resursa. Svi rasporedi na stranicama će sadržati predloške kolona iz predloška Raspored na stranici.\nObjavljivanje master stranice\nMaster stranica je predložak sistemskog tipa sadržaja koji se kreira pomoću funkcije za objavljivanje resursa. Sve master stranice sadržaće predloške kolona iz master stranice.


SARAJEVO, BANJALUKA – Cijene aluminijuma na svjetskom tržištu su na najvišem nivou u posljednjih 13 godina, a ovaj rast već se odrazio i na tržište u Bosni i Hercegovini.\nMilenko Vuković, komercijalni direktor kompanije “Milco” iz Banjaluke, koja vrši prodaju nekih proizvoda od aluminijuma, potvrdio je da je došlo do poskupljenja u BiH, te da to sve zavisi od potražnje na svjetskom tržištu.\n“Sada možemo reći da je trend rasta, i u prethodnih godinu dana konstantno raste. Ako računamo period prije pandemije virusa korona, cijene proizvoda od aluminijuma sad su duplo narasle”, kazao je Vuković.\n“Nažalost, naši prerađivači su suočeni sa rastom uvoznih sirovina i biće prinuđeni da podižu cijene svojih proizvoda i to stvara veliki rizik koliko će oni biti plasirani na tržište”, zaključio je Gavran. (Nezavisne)


Stranačke aktivnosti\t Sri, 01.09.2021. 12:53\nNB: Besplatan prevoz i užinu osigurati za svakog školarca u BiH\nPovodom početka nove školske godine Nezavisni blok upućuje iskrene čestitke svim učenicima, roditeljima i nastavnicima uz želju da svaku narednu školsku godinu polaze u puno boljem i motivirajućem ambijentu.\nPozivamo sve nivoe vlasti da učinimo sve i zajednički da za svakog školarca osiguramo uslove koji neće praviti bilo kakvu vrstu diskriminacije, posebno u segmentima prijevoza i ishrane za sve učenike.\nSmatramo da je danas kada je pandemija korona virusa dodatno otežala proces školovanja, za sve roditelje neophodna podrška institucija sistema i da oko ove inicijative ne smije biti dilema i političkih prepucavanja.\nZbog toga podsjećamo da je Nezavisni blok i ranije naglašavao da općine, kantoni i entiteti imaju dovoljno prostora i da mogu i moraju odvojiti sredstva za finansiranje prijevoza i sendviča za svakog učenika. Jednostavno, stvar je u političkoj volji i poštenom odnosu prema našoj djeci o kojoj moramo povesti puno više računa, a sa deklarativnog odnosa napokon moramo preći na djela u ovom segmentu.\nU vremenu kad nam veliki broj ljudi, posebno mladih napušta ili se sprema napustiti BiH, ova mjera bi pomogla da smanjimo i taj negativni trend, a ista je i dio Natalitetne politike koju je Nezavisni blok utvrdio još prije tri godine.\nDžaferović: Retrograde forces will never succeed in their intentions\nBiH Armed Forces and EUFOR sign Training and Cooperation Plan for 2022\nSrbijanski kamion "pokosio" policajce na motociklima


Početna / Vesti / Privremeno se obustavlja saobraćaj u delu ulice Nikole Pašića u Zaječaru 29. septembra\nTimočka 27/09/2020 | 17:04\tVesti, Društvo, Zaječar, Servisne Informacije, Timočka Krajina\nRadi održavanja takmičenja „Mesec zaštite od požara – septembar 2020.” u utorak, 29. septembra, za saobraćaj će biti zatvoren deo ulice Nikole Pašića u Zaječaru.\nMinistarstvo unutrašnjih poslova RS, Sektor za vanredne situacije, Odeljenje za vanredne situacije u Zaječaru, Vatrogasno-spasilački bataljon u Zaječaru podnelo je zahtev Gradskoj upravi grada Zaječara za donošenje rešenja o privremenoj obustavi saobraćaja radi održavanja manifestacije „Mesec zaštite od požara – septembar 2020.” na Trgu oslobođenja u Zaječaru, u sklopu koje će izvesti vežbu spasavanja, zbrinjavanja povređenih i gašenja požara iz PMV koje je izazvalo saobraćajnu nesreću.\nSaobraćaj za sve vrste vozila u Zaječaru biće obustavljen u delu ulice Nikole Pašića, od ulice Svetozara Markovića (kružni tok u centru), do raskrsnice ulice Pana Đukića i Dositejeve ulice.\nSaobraćaj će biti obustavljen u vremenskom periodu od 11:00 do 12:30 sati.\nKljučne reči „Mesec zaštite od požara – septembar 2020.” Vatrogasna-spasilačka jedinica Zaječar Vatrogasci Drumski saobraćaj Zaječar Saobraćaj Servisne informacije Takmičenje Ulica Nikole Pašića\nPrethodna Zvanično 72 nova slučaja korona virusa u Srbiji, preminula jedna osoba\nSledeća Zoran Đorđević: Hitan nadzor nad radom Centra za socijalni rad u Zaječaru


Alfa Romeo neće spuštati cene u SAD zarad bolje prodaje - Auto Republika\nAlfa Romeo neće spuštati cene u SAD zarad bolje prodaje\n24/06/2017 - 11:30\nŠef globalnih operacija Alfa Romea kaže da neće da „kreše“ cene da bi ostvario ciljane prodajne brojke u SAD. On čak insistira da FCA nije uopšte ni postavio dotične ciljeve, s čim se verovatno ne slaže Serđo Markione.\nOdsustvo postavljanja planova nije svojstveno Ridu Biglendu, koji je ujedno i šef američke prodaje za kompletan Fiat Chrysler. Njegov fokus je na kreiranju dilerske mreže Alfa Romea i ponovno pozicioniranje marke u SAD, i to u premijum segmentu.\n„Zaista, nemamo projekciju što se prodajnih brojki tiče“, rekao je Biglend. „Radimo dugoročno sa Giulijom kao i sa Stelviom, pa ćemo videti kako će sve ići i koliko ćemo automobila prodati.“\nAlfa Romeo bi trebalo da ima oko 215 prodajnih salona u severnoj Americi do kraja ove godine. Trenutno ih je 184. Oko 60 prodajnih mesta će biti u Maseratijevim objektima a ove dve marke bi kombinovano mogle da prodaju 230.000 vozila širom sveta ove godine.\ntags: alfa giulia alfa romeo FCA izdvojeno stelvio\nprevious Instaliran punjač za električna vozila u kompaniji Delta Motors\nnext Bivšem šefu VW-ovog odeljenja za motore savetovano da ne napušta Nemačku\nAudi e-tron – počinje isporuka prvih primeraka\nBMW serije 8 – Minhen uzvraća udarac (galerija)\n18/08/2017 - 10:02\nDva V8 motora ZMZ-a postaju deo istorije\n01/11/2021 - 13:11


Član 2. Konvencije o pravima deteta\nA) Nediskriminacija - Nezvanični rezime glavnih odredbi\nSva prava primenjuju se na svu decu bez diskriminacije. Države imaju obavezu da štite decu od svih oblika diskriminacije i da preduzimaju pozitivne akcije u cilju promocije njihovih prava.\nB) Nediskriminacija – Srbija\nPrincip nediskriminacije i posebno ranjiva i zapostavljena deca. Država je svesna velikog broja dece koja su posebno zapostavljena i ranjiva. To se odnosi, pre svega, na decu koja su identifikovana u okviru kategorije siromaštva, decu sa posebnim potrebama i decu bez roditeljskog staranja. Država, međutim, nije sprovela poseban program kojim bi identifikovala tačan broj dece koja žive na ulici, dece sa sa posebnim potrebama koja su sa svojim porodicama, dece koja su žrtve nasilja ili bilo kog oblika eksploatacije.\nČlanom 2. Povelje o ljudskim i manjinskim pravima i građanskim slobodama SCG, zabranjena je diskriminacija na osnovu porekla, rođenja, rase, pola, veroispovesti, ili sličnog statusa. Član 13 Ustava Srbije zabranjuje diskriminaciju, između ostalog, na osnovu rođenja i socijalnog porekla. U praksi, pravosudni i administrativni organi se retko bave ovakvom vrstom zaštite. Prvo, ne postoji navika za postavljanjem zahteva pred nadležne organe za ovakvom vrstom zaštite od diskriminacije. Drugo, tužilaštva ne pokreću postupke po službenoj dužnosti. Potrebno je napomenuti da u Srbiji ne postoji poseban nadzor nad ostvarivanjem prava iz Konvencije, tako da se ne razmatra ni pitanje principa nediskriminacije.


Saopštenje: Vlada Srbije da pomogne poljoprivrednicima u Srbiji otkupom proizvoda i povećanjem subvencija, a ne da zakopava seljaka još dublje u zemlju – Pokret Slobodna Srbija\nBy Pisac February 23, 2021 February 23, 2021 Saopštenja\nVlada Republike Srbije danas je donela Uredbu o izmenama Uredbe o raspodeli podsticaja u poljoprivredi i ruralnom razvoju u 2021. godini, kojom se ukida subvencionisanje nafte od 1.200 dinara po hektaru.\nPokret Slobodna Srbija postavlja pitanje da li Vlada Srbije, u uslovima kada nafta, seme i đubrivo poskupljuju čak do 20%, uz smanjivanje cene mleka, mesa, povrća i voća, uvozom istih po mnogo višim cenama, a lošijeg kvaliteta, namerno uništava poljoprivredu i da li je uvoz nečega čega imamo u izobilju, nova finansijsko poslovna strategija?\nPokret Slobodna Srbija zahteva od države da pomogne poljoprivrednicima, kako finansijskim merama u obliku subvencija, tako i nefinansijskim merama, tj. suzbijanjem monopola u otkupu poljoprivrednih proizvoda, kao i doslednom sanitarnom kontrolom u postupku uvoza prehrambenih proizvoda i proizvoda sa damping cenama.\nU suprotnom, osim nelojalne konkurencije koja uništava domaću poljoprivredu, javiće se i zdravstveni problemi stanovništva, zbog konzumiranja prehrambenih proizvoda iz uvoza izuzetno loseg kvaliteta.\nPredsednik Resornog odbora za poljoprivredu,\nPokret Slobodna Srbija sa prijateljima i saborcima iz Građanske platforme


Koalicija za dobročinstvo traži da se ukine PDV na donacije hrane – Smart kolektiv\nHome|Aktuelnosti|Koalicija za dobročinstvo traži da se ukine PDV na donacije hrane\nKristina Djuric2020-12-15T16:29:59+00:003 децембра, 2020|\nBeograd, 1. decemebar – Od uvođenja poreza na dodatu vrednost u Srbiji pre 16 godina, PDV se naplaćuje i na donacije hrane. Prema podacima iz 2018. gotovo 500.000 ljudi u Srbiji nije u mogućnosti da zadovolji osnovne životne potrebe, među kojima je hrana, a naplata PDV-a na donacije hrane pružanje pomoći ovim ljudima čini težim.\nUkidanjem PDV-a na donacije hrane u Srbiji, donacije bi se povećale za blizu 160 miliona dinara i ukupno bi iznosile gotovo 700 miliona dinara na godišnjem nivou. To bi obezbedilo blizu 1,2 miliona dodatnih obroka godišnje u narodnim kuhinjama. Ovaj predlog podržava 88% stanovnika Srbije prema istraživanju iz septembra i oktobra 2020. godine.\n“Ako uzmemo u obzir da gotovo pola miliona ljudi u Srbiji ne može da zadovolji osnovne životne potrebe i da je uništavanje hrane štetno za životnu sredinu, predlažemo da se PDV na donacije hrane ukine. Trenutno, kompanijama je jeftnije da sačekaju da hrani istekne rok i da je unište bez plaćanja PDV-a, umesto da je doniraju dok je hrana još dobra za upotrebu”, poručuju iz Koalicije.\nČlanice Koalicije za dobročinstvo – Fondacija Ana i Vlade Divac, Trag fondacija, Smart Kolektiv, Catalyst Balkans, Srpski filantropski forum i Forum za odgovorno poslovanje predlog su uputile na osnovu analize troškova i koristi ukidanja PDV-a na doniranu hranu u Srbiji koja je sprovedena u okviru okviru Projekta za unapređenje okvira za davanje koji sprovodi Koalicija za dobročinstvo, a finansira USAID.


Da li je opravdan zajednički javni prevoz Pančeva i Beograda? - www.lobi-info.rs\nBojan K. 9. maja 2017., 15:00 6.5k Views\nJoš u novembru 2015. godine smo pisali produženju linije 108 do Pančeva, ali na ovo pitanje odgovor će pre vlasti Pančeva i Beograda dati stručnjaci.\nNaime, Grad Pančevo raspisao je tender – javnu nabavku male vrednosti kojom traži stručnu kuću koja bi izradila “Studiju opravdanosti zajedničkog obavljanja komunalne funkcije javnog prevoza grada Pančeva i Grada Beograda”.\nFirme koje su spremne da studiju sačine mogu se javiti do 17. maja, a koji će izvođač biti izabran po kriterijumu najniže ponuđene cene biće poznato do 27. maja. Uslediće rok od najviše 120 dana za izradu ove studije.\nDakle najkasnije do kraja oktobra znaće se šta stručnjaci misle o zajedničkom javnom prevozu Pančeva i Beograda.\nIdeju da Pančevo i Beograd deo javnog prevoza obavljaju zajedničkim snagama, izneli su gradonačelnici ova dva grada prošle godine kada je Siniša Mali bio u poseti kolegi Saši Pavlovu.\nOd tada uočeno je da postoje zakonske prepreke za zajedničko pokrivanje autobuskih veza između Pančeva i Beograda a uprkos otvaranju i drugog koloseka, polazaka “Beovoza” na ovoj relaciji je manje.\nPomenutu vest su sa radošću dočekali Pančevci i Revčani kada se došlo na ideju da se Beograd i Pančevo spoje javnim gradskim prevozom (o tome pročitajte ovde).\nMeđutim, izgleda da će pored građana i gradonačelnika, stručnjaci odlučiti da li je potrebna linija ili ne.\nPrethodna objava Ove nedelje bez vode Borča, Krnjača, Kotež, Ovča i Crvenka\nSledeća objava Nema kasnijeg polaska na liniji 104 jer ima malo putnika!


Sportske.net - Voša - Slabosti nisu zaboravljene...\nSve do poslednjeg kola jesenjeg dela prvenstva i duela sa Crvenom zvezdom, Vojvodina nikako nije uspevala da postigne više od jednog gola u Superligi, pa se nedavno prvi čovek ''Lala'' Ratko Butorović maltene zapitao kako je njegov tim pri vrhu tabele, obzirom na tako mali broj postignutih golova.\nU subotu uveče na Marakani, utisak je bitno popravljen, postignuta su tri gola za ubedljivih 3:0 protiv Crvene zvezde, ali Butorović i pored zadovoljstva ovim trijumfom ističe da pokazane slabosti nisu zaboravljene, niti izbrisane jedinom ubedljivom pobedom ove jeseni.\nPočetkom naredne sedmice sledi zasedanje Upravnog odbora, kada će se analizirati učinak ekipe, ali izgleda da status trenera Vignjevića neće biti doveden u pitanje.\n''Pobedili smo Zvezdu i sada treba sve da zaboravimo!? Ne dolazi u obzir! Nekih promena će zaista biti, ali ništa ne želimo preko kolena da uradimo, pa nisam u situaciji ni da nagovestim o kakvim će se promenama raditi. Što se tiče statusa trenera Vignjevića, on nije ni dovođen u pitanje, pa neće ni ovog puta'', izjavio je Butorović, a prenose ''Novosti''.


Vesti online / Sport / Rukomet / Vučković: Idemo na četiri boda\nAduti Srbije: Momir Rnić i Nenad Vučković\n"Ako budemo ispoštovali dogovor iz svlačionice siguran sam da ćemo ostvariti ono što smo se i dogovorili. Dovoljno smo iskusni da možemo da odigramo na zadovoljavajućem nivou protiv Izraela. Cilj nam je da ovaj ciklus završimo sa četiri boda, kako bismo spremnije dočekali nastavak kvalifikacija na proleće i susrete sa Islandom", rekao je Vučković.\nReprezentativci Srbije su na startu kvalifikacija za Evropsko prvenstvo 2016. godine pobedili Crnu Goru, a danas putuju za Izrael gde se u nedelju sastaju sa reprezentacijom te zemlje.\n"Danas krećemo na put u Izrael. Svaki novi protivnik je nova priča, i iz svega treba izvući pouke, šta je bilo dobro, a šta ne. Selekcija Izraela igra jako brz i temperamentan rukomet na čelu sa našim trenerom, međutim mi idemo da odigramo još bolju utakmicu", istakao je Dejan Perić, vršilac dužnosti selektora reprezentacije Srbije.\nPerić je dodao da u odnosu na sastav u meču sa Crnom Gorom, u Izrael neće putovati Rajko Prodanović i Strahinja Milić. Rukometna reprezentacija Srbije kvalifikacije za EURO 2016. nastavlja na proleće, kada će krajem aprila i početkom maja igrati sa Islandom u gostima i kući, zatim gostuje Crnoj Gori, a u junu će\nugostiti selekciju Izraela.\nEvropsko prvenstvo za rukometaša igra se u Poljskoj u januaru 2016. godine, a plasman će izboriti po dve najbolje reprezentacije iz svake grupe, kao i najbolja trećeplasirana selekcija sa kvalifikacija.\nRUKOMET Perić: Pa, šta ako smo na EP?


Počeo ArtLink festival mladih talenata\nTanjug 13. juna 2019. 08:18\nBEOGRAD – Koncertom „Kamerna fantazija“ u Atrijumu Narodnog muzeja u Beogradu, sinoć je počeo 6. ArtLink festival mladih talenata koji se ove godine održava pod sloganom „Muzički snovi letnje noći“.\nPublici se predstavio regionalni kamerni orkestar sastavljen od najtalentovanijih mladih muzičara iz regiona, koji je sinoć nastupio prvi put pod nazivom „Kamerata Balkanika“.\nOrkestar je prvi put formiran u okviru projekta „Balkan-Višegrad kulturni most“ sa misijom da predstavi najbolje mlade umetnike iz regiona i pokaže dobre rezultate zajedničke saradnje i kreativnosti, a večeras je nastupio pod dirigentskom upravom Konstantina Adriana Grigorea iz Rumunije i sa italijanskom violinistkinjom Anom Tifu.\nOsnivač i umetnički direktor ArtLink festivala Jovanka Višekruna Janković kaže da su jako ponosni da imaju jedan takav ansambl posle tri godine rada na njegovoj izgradnji i najavila da će tokom leta oni nastupiti u Holandiji, Tirani i u Mađarskoj.\nArtLink festival, koji se od ove godine održava u mesecu proslave Svetskog dana muzike, menja i svoj koncept sa ciljem da, kako je istakla Višekruna Janković, otvori nove prostore i oživi muzeje, pa nakon Narodnog muzeja, koncerti će biti u Legatu Petra Lubarde, Konaku kneginje Ljubice, Sinagogi u Novom Sadu – Omladinskoj prestonici Evrope, ali i u Italijanskom institutu za kulturu i Skupštini grada Beograda.\nPubliku do 1. jula očekuje program „Mladi gitaristi“ Gitar Art festivala, pijanistički resital Vaška Dantaša (Portugal), nastup klavirskog trija koji čine Laurenc Ajgner, Marija Radovanović i Petar Pejčić, veče portugalske muzike sa pijanistkinjom Sofiom Laurenco, nastup čuvenog fagotiste i muzičkog pedagoga Đorđa Mandolezija sa ArtLink mladim talentima, a festival će zatvoriti „Noć klavira“, kada će svirati Adik Nojhauz (Izrael), Zoltan Fehervari (Mađarska) i Aleksandra Svigut (Poljska).\nArtLink festival se održava na kraju rumunskog predsedavanja Evropskom unijom, a ambsadorka Rumunije u Srbiji Oana Kristina Popa je istakla da je njihov prioritet bio promocija vrednosti, kulture i mladosti, što ArtLink festival objedinjuje.\n„Mi smo okupirani mladima, jer je danas možda više nego ranije budućnost u njihovim rukama. Verujemo da kultura kao instrument meke moći može da poveže mlade da se bolje razumeju i zbog toga mnogo ulažemo u njih“, istakla je Popa.\nMeđu partnerima festivala je i Evropska investiciona banka, a šefica Regionalnog predstavništva EIB za Zapadni Balkan Dubravka Negre naglašava da kultura povezuje zajednicu, čini je boljom, katalizuje intelektualni razvoj koji je osnova i socijalnog i ekonomskog razvoja jednog društva, ukazavši na značaj pružanja podrške mladim umetnicima da sviraju sa istaknutim muzičarima iz EU.\n„Muzika ne poznaje granice i različite jezike. Bitno je da se region spaja da bi prevazilazio druge probleme. Regionalna saradnja je srž, mladi ljudi su budućnost i to svima treba da bi se prevazišli problemi u drugim sferama, a nove generacije stvaraju osnovu za saradnju, razvoj i budućnost“, naglasila je Negre i dodala da su u Srbiji do finansirali projekte u kulturi u vrednosti većoj od osam miliona evra.


Predsjedavajući Vijeća ministara BiH Zoran Tegeltija trebao bi u srijedu nastaviti razgovore sa strankama čije je sjedište u Sarajevu u vezi s formiranjem novog sastava Vijeća ministara, saznaje Srna.\nNo iz SDA nam ovu informaciju još nisu mogli potvrditi budući da još nema do kraja dogovorenih imena kandidata za državne ministre i njihove zamjenike.\nI lider SBB-a Fahrudin Radončić danas je u izjavi za medije dao do znanja da u bloku SDA-SBB-DF još nema konačnog dogovora oko imena kazavši da će SBB o tome da li će on biti kandidat za ministra sigurnosti ili ne donijeti tek naredni ponedjeljak.\n“Delegacije SDA i HDZ-a će se vjerovatno vidjeti u četvrtak, ukoliko je moja informacija tačna. Ono što je sigurno, tačno je da će se SDA, SBB i DF u petak naći na nivou lidera i prvih saradnika, gdje će se razgovarati ozbiljnije i o koaliciji i o nekim programskim stvarima koje se sada ne spominju”, izjavio je Radončić.\nIznio je pak očekivanja da će se Tegeltija, kako je rekao, javiti ove sedmice kako bi vidjeli njegov plan, što znači da bi on sa SDA, SBB-om i DF-om još tokom ove sedmice mogao obaviti konsultativne sastanke.\nSam Radončić, odgovarajući na pitanje o tome da li će on biti kandidat, je rekao:\n“Ja bih volio da to bude neko drugi, volio bih čak da to bude žena, ali SBB i rukovodstvo će procijeniti šta je najbolji interes građana BiH, pa i samog SBB-a, gdje je moja obaveza da, ako treba, ponovo radim u najboljem interesu svog političkog projekta i građana”.\nInače, Tegeltiji su danas dostavljena imena ministara i zamjenika ministara iz Republike Srpske i HDZ-a. Za ministarske pozicije iz SNSD-a predloženi su Staša Košarac za ministra vanjske trgovine i ekonomskih odnosa, Vojin Mitrović za ministra transporta i komunikacija, dok je DNS danas predložio Draška Aćimovića iz reda ostalih za ministra za ljudska prava i izbjeglice u Vijeću ministara BiH.\nIz HDZ-a dostavljena su imena Vjekoslava Bevande za ministra finansija i trezora, Јosipa Grubeše za ministra pravde i Ankice Gudeljević za ministrice civilnih poslova BiH. Јosip Brkić predložen je za zamjenika ministra vanjskih poslova, Mijo Krešić za zamjenika ministra odbrane i Ljiljana Lovrić za zamjenika ministra vanjske trgovine i ekonomskih odnosa.\nŠto se tiče ostalih kandidata za ministre iz probosanskog bloka, SDA bi na poziciji ministra vanjskih poslova trebala predložiti Biseru Turković, dok bi na čelu Ministarstva odbrane trebao zasjesti Sifet Podžić iz DF-a.\nPotresan snimak iz Bihaća: Migrant s bebom krenuo na Plješevicu (VIDEO)


ce U MJANMARU PRONAĐENA MASOVNA GROBNICA: Vlast zabranila istragu UN\nU MJANMARU PRONAĐENA MASOVNA GROBNICA: Vlast zabranila istragu UN\nJanghi Li, specijalna izvjestiteljka UN, rekla je u srijedu da je planirala da obiđe Mjanmar u januaru 2018. da bi procijenila kakva je situacija\nMjanmar je zabranio nezavisnoj istražiteljki UN za ljudska prava Janghi Li da posjeti tu zemlju dok joj traje mandat.\nTo se dogodilo u trenutku kada je 10 tijela otkriveno u masovnoj grobnici u problematičnoj državi Rakajn.\nJanghi Li, specijalna izvjestiteljka UN, rekla je u srijedu da je planirala da obiđe Mjanmar u januaru 2018. da bi procijenila kakva je situacija kada je riječ o ljudskim pravima širom zemlje, uključujući navodna zlostavljanja pripadnika muslimanske manjine Rohingja u državi Rakajn.\nNezavisna istražiteljka UN za ljudska prava u Mjanmaru, međutim, kaže da joj je iz te zemlje poručeno da s njom više neće sarađivati, prenosi Reuters.\nAP navodi da je vojska Mjanmara saopštila da je počela istraga forenzičara nakon što je 10 tijela otkriveno u masovnoj grobnici u selu u državi Rakajn, u kojoj su bezbjednosne snage zemlje sprovele "brutalnu akciju" protiv pripadnika muslimanske manjine Rohingja.\nLokalni zvaničnici saopštili su u utorak da pregledaju 10 neidentifikovanih tijela, pronađenih u ponedeljak u blizini groblja u selu.\nViše od 630.000 Rohingja pobjeglo je u Bangladeš od kada su bezbjednosne snage u susjednom Mjanmaru pokrenule nasilnu akciju protiv Rohingja muslimana 25. augusta, što je preraslo u najveću izbjegličku krizu u Aziji posljednjih decenija.\nUN i SAD optužuju vojsku Mjanmara za kršenje ljudskih prava Rohigja u Rakajnu, koje uključuje i optužbe za ubistva, silovanja i spaljivanja njihovih kuća.


Vesti online / Srpski informativni portal / Kameron Manter: Problem je ako zaposleni u ruskom humanitarnom centru dobiju diplomatski status\nKameron Manter (Foto: Arhiva)\n- Mislim da je Amerika malo sklonila fokus sa Balkana poslednjih godina, ali ljudi poput ambasadora SAD u Beogradu Kajla Skota održavaju taj fokus. Mislim da će nova administracija da se posveti glavnom cilju SAD a to je da Srbija i njeni susedi uđu u EU - dodao je Manter.\nKada je reč o mišljenju američke administracije o odnosu Rusije i Srbije, Manter, ističući da su njegove izjave privatne prirode, kaže:\n"Odnos SAD i Rusije je neobičan ovih dana. Većina establišmenta kritikuje Rusiju zbog Krima i sankcija. Njujork je oštar prema Rusiji, a imamo novog predsednika Donalda Trampa koji je razgovarao sa ruskim predsednikom Putinom i želi da pomogne tom odnosu. Kako će se promeniti taj odnos u mnogome će zavisiti od toga kako odnos Rusije i SAD funkcioniše na Balkanu".\nNa pitanje "da li će predstavljati problem ukoliko zaposleni u ruskom humanitarnom centru u Nišu dobiju diplomatski status?", Manter je odogovorio da bi "to mogao da bude problem".\n- Mogao bi da bude problem, ja nisam upućen i to je dogovor između diplomata, Kajl Skot bi mogao više da kaže o tome. Zavisiće dosta i od odnosa dve države, da li mogu da nastave da pomažu Srbiju i da Rusija bude prijatelj Srbije, ali i da SAD budu prijatelj Srbije - zaključio je on.